8 Jenis Ubat Batuk Mak Ayah Boleh Beli Di Farmasi Tanpa Preskripsi Doktor

Jangan salah bila beri ubat batuk pada anak, takut nanti batuk makin teruk! Batuk dan selesema merupakan satu mekanisme pertahanan diri badan untuk membantu dalam proses pengeluaran kahak secara semula jadi. Gejala batuk dan selesema biasa berlaku dalam kalangan kanak-kanak dan sebagai ibu bapa, situasi ini sudah tentunynya akan menimbulan rasa bimbang.
Pelbagai rawatan pasti dicuba bagi mengembalikan keselesaan dan keceriaan anak-anak. Di sini kami kongsikan 8 jenis ubat batuk yang boleh di beli di farmasi tanpa preskripsi doktor. Sebelum beli, sekurang-kurangnya mak ayah tahu jenis ubat mana yang sepatutnya beli. Jangan pula batuk berkahak dibeli ubat batuk menghalang kahak keluar. Ini silap!

Baca juga: Pakar Kongsi 12 Sumber Makanan Untuk Atasi Demam, Batuk & Selsema
INI 8 JENIS UBAT BATUK MAK AYAH BOLEH BELI DI FARMASI TANPA PRESKRIPSI DOKTOR

1. EXPECTORANT

Kegunaan: Digunakan untuk batuk yang berkahak (productive cough)
Cara bertindak: Ia akan mencairkan mukus nipis di kawasan salur pernafasan dan memudahkan kahak untuk dikeluarkan ketika batuk.
Contoh ubat: Rhinatiol, Bisolvon, Mucolix.
2. ANTITUSSIVE

Kegunaan: digunakan untuk batuk kering (tidak berkahak)
Cara bertindak: ubat ini akan mengurangkan batuk dengan menghalang reflex batuk. Seterusnya seseorang itu akan berhenti batuk kerana kurang rangsangan untuk batuk.
Contoh ubat: Dextromethorphan, Pholcodeine, Syrup Tussidex Forte.
3. MUCOLYTIC

Kegunaan: Jenis ubat batuk kategori ini adalah untuk batuk berkahak. Batuk yang bermula jauh dari dalam paru-paru kerana mukus (kahak) yang tebal.
Cara bertindak: Ubat kategori ini akan memutuskan jaringan mukus agar menjadi lebih longgar dan mudah untuk keluar apabila batuk.
Contoh Ubat : Ambroxol,Acetycysteine.
4. HERBAL BASED

Kegunaan: digunakan secara traditional untuk melegakan selsema,batuk,sakit tekak,iritasi kerongkong dan mengurangkan kahak.
Contoh ubat: prospan, cap ibu dan anak, hurix, woods.
5. ANTI-ASTHMATIC (UBAT LELAH)

Kegunaan: Jangkitan pada salur pernafasan boleh menghasil menyebabkan salur pernafasan menyempit seperti reaksi asma, dan mencetuskan batuk.
Cara bertindak: Ubat lelah akan melegakan kesempitan salur pernafasan, mengurangkan bengkak pada mukosa, hentikan penghasilan mukosa berlebihan.
Contoh ubat: Salbutamol, Bricanyl, Salmodil.
6. DECONGESTANT (UBAT SELSEMA)

Kegunaan: sesuai untuk melegakan batuk yang disebabkan oleh hingus yang mengalir ke belakang tekak(post-nasal drip), melegakan selsema dan hidung tersumbat.
Cara bertindak: membantu mengurangkan pembengkakan membran mukus hidung.
Contoh ubat: Iliadin, Pseudoephedrine.
7. ANTI HISTAMINE

Kegunaan: sesuai untuk mengurangkan penghasilan hingus dan batuk tak berkahak.
Cara bertindak: merencat penghasilan histamin yang menyebabkan saluran darah jadi kembang di bahagian hidung seterusnya lebih banyak mukus(hingus) dihasilkan. Dapat menembusi penghalang otak(blood brain barrier) dan merencat pusat batuk(cough centre).
Contoh: Diphenhydramine, Promethazine, Chlorpheniramine.
8. UBAT BATUK GABUNGAN

Kombinasi dua jenis ubat batuk dalam satu botol untuk memberi kesan yang lebih bagus.
Contoh:
Sedilix DM ialah kombinasi Antitussive ( Dextromehorphan ) + Antihistamine ( Promethazine) + Decongestant (Pseudoephedrine)
Mucoprom ialah kombinasi antihistamine ( Promethazine) + expectorant ( Carbocysteine)
Cough-en ialah kombinasi Antitussive ( Dextromehorphan)+ Decongestant(Pseudoephedrine)
JENIS BATUK
1. Batuk Berkahak
Kahak adalah lendiran pekat yang dihasilkan oleh mukosa dalam hidung, mulut, tekak. Kalau kita sihat, lendiran ini ada juga, cuma ia cair. Jika ada iritasi pada mukosa, seperti bendasing, perengsa, atau jangkitan tertentu di kerongkong serta di paru-paru, maka lendiran ini boleh dihasilkan lebih banyak atau lebih pekat dan dipanggil kahak. Kehadiran kahak ini buat tekak tidak selesa, maka tercetus refleks batuk untuk membuangnya.
2. Batuk Kering (Tak Berkahak)
Ada juga batuk yang tidak berkahak. Seringkali batuk jenis ini disebabkan oleh rasa tekak gatal atau kering. Ini biasanya tanda-tanda jangkitan tekak (laryngitis/pharingitis/tonilitis).
Adakalanya pula batuk kering disebabkan oleh salur pernafasan menjadi sempit, contohnya ketika serangan asma atau terdedah kepada habuk, jerebu dan bahan kimia dan asap merokok.
RAWATAN BATUK SELSEMA UNTUK ANAK KURANG 2 TAHUN

Menurut Food and Drugs Administration (FDA), ubat batuk dan selesema tidak harus diberikan kepada kanak-kanak di bawah umur 2 tahun kerana ia berisiko menyebabkan sesak nafas,sawan dan sehingga boleh membawa maut.
1. Menggunakan ubat titisan atau semburan hidung yang mengandungi garam laut (normal saline atau sodium chloride 0.9%). Ubat ini boleh mengurangkan gejala hidung tersumbat dengan mengekalkan kelembapan rongga hidung.
2. Menggunakan nasal spray(Sterimar-baby) yang berasaskan air laut/sea water (Isotonik). Semburan air laut ini bersifat neutral dan mampu melegakan hidung bayi yang tersumbat.
3. Penggunaan alat penyembur kelembapan (Mist Humidifier) di bilik anak untuk menambahkan sedikit kelembapan pada udara juga boleh memberi kelegaan kepada hidung yang tersumbat dan kesukaran untuk bernafas.
4. Menggunakan alat picagari bulb untuk menyedut lendir atau mukus keluar daripada rongga hidung.
5. Memastikan pesakit minum air secara kerap untuk menggalakkan penghidratan badan.
BILA ANDA PERLU BERJUMAPA DOKTOR?

1. Bila batuk tidak berkurang selepas 3 hari. Batuk yang berpanjangan boleh menandakan masalah serius seperti tuberkulosis (TB) serta bronkoetasis.
2. Kahak terlalu pekat, banyak dan berubah warna kepada hijau atau kuning menunjukkan jangkitan kuman yang memerlukan antibiotik.
3. Batuk sehingga sesak dada. Asma, jangkitan paru-paru, paru-paru berair, dan lemah jantung boleh akibatkan sesak dada.
4. Bunyi batuk lain daripada biasa. Bunyi kokol disebabkan Pertusisis. Batuk menyalak (barking) disebabkan oleh Diptheria.
Jika rawatan di rumah tidak mujarab, jangan tunggu lama untuk jumpa doktor. Tidak semua batuk perlukan antibiotik kerana tidak semua batuk disebabkan jangkitan bakteria.
Sumber: Facebook Dr Ahmad Samhan


Jenis-Jenis Wet Tissue Anak Tak Sama Semuanya, Ini Bahan Kena Elakkan

Tisu basah antara barang keperluan bayi paling penting kerana ia memudahkan urusan ibu untuk menjamin kebersihan dan keselasaan si manja. Walaupun ia memudahkan dan menjimatkan masa namun, ibu bapa perlu tahu bahawa tidak semua jenis-jenis wet tissue selamat digunakan untuk anak.
Ini kerana kandungan di dalam wet tissue boleh meningkatkan risiko masalah kulit dan hormon tidak stabil. Jadi, pastikan ibu ayah elak enam bahan bahaya ini. Kesian anak…

Baca juga: Tips Hati Tenang, Ini 15 Cara Nak Ubah Derita Kepada Bahagia
JENIS-JENIS WET TISSUE ADA BANYAK, INI BAHAN KENA ELAK

1. Pewangi tiruan, parfum, fragrance

– Boleh mengganggu hormon anak seawal usia mereka satu hari.
2. Phenoxyethanol
– Meningkatkan risiko masalah kulit contohnya ekzema, dan juga gangguan sistem saraf.
3. Sodium benzoate
– Menyebabkan toksik pada organ tubuh anak.
4. Polysorbate 20
– Sangat toksik untuk kulit, darah, dan boleh sampai ke otak anak.
5. Paraben
– Mengganggu hormon anak.
6. Propylene glycol
– Menyebabkan alahan pada kulit.

Kita jarang nampak kesan terus kimia toksik, selain masalah kulit. Masalah hormon, biasanya akan nampak apabila anak meningkat remaja.
Contoh paling mudah adalah haid tidak teratur. Bila pesakit remaja datang klinik, 50% akan ada masalah haid tidak teratur kerana puncanya adalah kimia toksik yang dah mengganggu hormon anak.
Jalan terbaik tak perlu guna langsung tisu basah. Bersihkan najis dan mulut anak guna air kan lebih baik. Bawa botol spray ke mana-mana. Lebih mudah dan bersih. Semoga bermanfaat!
Sumber: Facebook Mazliana Mazlana


Kenali Jenis Ketuhar & Fungsinya, Barulah Tak Hangit Kek & Biskut!

Individu yang biasa buat kek, pastry atau roti mesti sudah pakar dengan jenis ketuhar dan juga fungsinya.
Namun, bagi mereka yang baru nak berjinak dan belajar gunakan ketuhar, anda perlu ada asas yang kukuh mengenai barangan elektrik ini terutama sebelum membelinya. Tidaklah berlaku kerugian berganda nanti, ketuhar salah beli biskut pula jadi hangit. Betul tak?

Jadi, jom kenali jenis ketuhar dan fungsinya!
Baca juga: Resepi Pulut Ayam Thai Paling Senang Nak Buat, Orang Bujang Pun Boleh Buat!

KENALI JENIS KETUHAR & FUNGSINYA, BARULAH TAK HANGIT KEK & BISKUT!

TIP TENTANG KETUHAR DAN FUNGSINYA
Soalan yg biasa diajukan:
Ketuhar yang mana sesuai ya??
Tujuan Admin berkongsi tip semua ini adalah kerana ingin membantu anda yang keliru dan tidak tahu fungsi peralatan elektrik yang digunakan dalam membaking @ cooking.
Sebelum ini Admin pernah kongsikan tentang struktur penghasilan kek, peralatan bakery dan bahan-bahan bakery yang banyak digunakan. Hari ini tentang ketuhar pula.
Secara lazimnya, resepi terdapat di mana-mana sahaja yang penting kita harus belajar seni dan selok-belok membuat kuih dan juga mendapatkan tip yang penting.
Admin harap dengan tip dan panduan yang Admin kongsikan ini secara tidak langsung anda dapat “belajar” tentang selok belok peralatan bakery yang ada di rumah anda.
Ok..ramai yang ingin mengetahui lebih lanjut tentang KETUHAR. Hari ini Admin kongsikan tip dan jenis-jenis ketuhar yang berbeza.
Semoga tips ini akan mendatangkan manfaat pada anda semua.
JENIS–JENIS KETUHAR
Di dalam proses membuat kek, cookies, pastry dan roti, bukan sahaja kemahiran yang di perlukan untuk mendapatkan hasil yang terbaik tetapi ketuhar juga memainkan peranan yang amat penting.
S : Ketuhar apakah yang sesuai untuk di gunakan?
S: Adakah kita perlu menyediakan berlainan ketuhar untuk berlainan kek, roti dan pastry?
Jom kita kenali dengan rapat lagi jenis jenis ketuhar yang berbeza.
1. KETUHAR JENIS BINA DALAM (Built in Oven)

Ketuhar jenis ini memang cukup sesuai untuk kesemua jenis pembakaran. Ianya boleh membakar roti, kek, pastry dan biskut.
Bergantung kepada jenama yang anda beli, ada sesetengah ketuhar jenis begini, kepanasannya tidak begitu rata jika anda membakar 2 atau 2 tingkat (2 tier baking).
Kalau anda membakar biskut cara begini, anda harus rajin memusing dan menukarkan loyang kuih anda supaya mendapat kepanasan yang lebih rata (rotate the trays to get even baking results).
Tetapi apabila membakar kek, lebih baik jika kita membakar satu tingkat sahaja.
2. KETUHAR YG ADA KIPAS (Oven with Fan)

Ketuhar yang mempunyai kipas bina dalam selalunya membakar biskut dan pastry dengan cukup baik kerana kipas itu memutar angin panas dengan rata jika kita membakar dua atau tiga tingkat (2 or 3 tier baking).
Tetapi apabila digunakan untuk membakar kek, kipas ini akan mengeringkan kek sedikit.
Jadi, jika ada pilihan untuk tidak membuka button kaedah kipasnya @ switch off (tutup kipas) apabila membuat kek, itu adalah lebih baik (sesetengah oven ada button kipas).
Tetapi jika kita tidak boleh memilih untuk menutupnya (tiada button kipas) adalah lebih baik jika kita kurangkan sedikit masa membakar kek itu.
Contohnya, jika kek itu memerlukan masa 45 minit untuk membakarnya di ketuhar biasa, kita kurangkan masanya dalam 5 minit lebih awal. Jika kita menggunakan ketuhar yang ada kipas ini supaya keknya tidak kering sangat.
3. KETUHAR MICROWAVE (Microwave Oven)

Ketuhar jenis ini adalah seperti ketuhar “2 IN 1” iaitu, ianya boleh di gunakan untuk fungsi “microwave” dan juga untuk membakar biskut, brownie atau kek-kek cawan.
Ketuhar begini sesuai bagi mereka yang jarang membuat kek yang besar. Jika kita membakar kek yang agak besar, ada kalanya bahagian tengah kek tidak masak dengan betul.
Selalunya, kita lebih menggunakan fungsi microwavenya sahaja.
Jadi bagi mereka yang suka membakar roti, pastry dan kek-kek perayaan, jenis ketuhar sebegini mungkin kurang sesuai dan kek-kek yang di bakar di microwave oven sebegini selalunya kelihatan agak pucat dan padat (dense).
FUNGSI – FUNGSI DI KETUHAR

Apakah kelainan fungsi-fungsi yang terdapat di ketuhar?
Adakah ianya boleh di gunakan untuk membakar segala macam kek dan kuih?

Mari kita tinjau kegunaan fungsi-fungsi yang berlainan ini. Kebanyakan ketuhar bina dalam (built in oven) mempunyai fungsi yang agak sama iaitu:
1. TOP & BOTTOM HEAT

Ini cukup sesuai untuk membakar semua jenis kek, biskut pastry dan roti.
Jika kita membakar kek yang agak besar sedikit, kita harus meletakan kek itu di rack agak bawah sedikit (lower rack to avoid top part of cake burnt).
Tetapi jika membakar roti dan pastry, lebih sesuai jika kita meletakkannya di rack tengah sahaja.
2. TOP HEAT ONLY

Ramai yang keliru apabila melihat fungsi ini. Mereka sangkakan yang Top Heat sesuai untuk membakar kek lapis!
Sebenarnya Top Heat ini lebih sesuai di gunakan apabila kita membakar cheesecake.
 Jika digunakan untuk membakar kek lapis, nanti kek lapis itu akan menjadi terlalu kering dan adakalanya garing.
3. BOTTOM HEAT ONLY

Fungsi Bottom Heat ini cukup sesuai jika kita ingin menggaringkan roti yang berinti seperti pizza.
Adakalanya, inti pizza itu sudah masak tetapi bahagian bawah rotinya pula masih kurang garing atau lembab.
Di sinilah kita menggunakan fungsi “ bottom heat” ini untuk memasakkan roti itu tanpa mengeringkan dan memasakkan inti pizza yang diatasnya itu.
4. GRILL

Inilah fungsi utama apabila kita membakar kek lapis. Dengan menggunakan “grill”, setiap lapisan kek lapis kita pasti menjadi dengan cantik dan tidak menjadi kering.
Api grill ini juga cukup sesuai jika kita ingin mengaringkan hanya bahagian atas ayam atau daging (grill effect of chicken or roast lamb/ beef) untuk sekejap sahaja.
5. STEAM INJECTION

Tidak kesemua ketuhar ada fungsi ini.
Fungsi ini cukup sesuai jika kita ingin membakar sesetengah jenis roti seperti roti perancis. Ianya akan menggaringkan dan meranggupkan pemukaan roti itu.
6. SUHU (TEMPERATURE)
Pastikan anda tahu jenis suhu oven anda untuk mengetahui jenis masakan yang anda lakukan agar ianya tidak menghasilkan rasa hangit atau hangus pada kuih anda semasa proses pembakaran dilakukan.
Setiap saiz oven itu mempunyai suhu kepanasan yang berbeza. Dapatkan nasihat daripada pakar penjual sebelum membuat belian terlebih dahulu.
Semoga dengan tip yang Admin kongsikan ini anda telah mendapat ilmu yang baru untuk manfaat anda.
Tips yang telah diberikan ini, harapnya anda boleh gunakan sebaik mungkin dan berjaya menghasilkan air tangan pastri dan bakeri yang lazat untuk keluarga di rumah. Semoga berjaya!
Sumber: Facebook Jom Belajar Buat Kek


Jenis Kuku Boleh Jadi Petunjuk Kesihatan Kita. Ini 8 Keadaan Kuku Bermasalah Kena Tahu

Kuku adalah salah satu bahagian anggota kita yang berfungsi melindungi hujung jari serta tisu lembut di sekeliling jari.
Perasan tak, dengan adanya kuku ni, ia akan memudahkan fungsi jari kita, contohnya apabila menyentuh atau mengutip benda halus.

Tahukah anda, kuku kita ni boleh menjadi petunjuk kepada tahap kesihatan kita dan boleh digunakan sebagai panduan bagi mengenal pasti penyakit-penyakit tertentu.
Eh, macam mana pula tu ya?

Jom kita fahami lebih lanjut tentang kuku!

Apakah Kuku?
Kalau kita tanya apakah itu kuku, mesti semua orang tahu dan boleh tunjukkan kuku masing-masing.
Tapi, tahukah kita bagaimana kuku ini tumbuh dan apakah yang berada di bawah lapisan kuku?
Menurut Dr. Salmah bt. Nordin, sebenarnya plat kuku (nail plate) adalah bahagian sebenar kuku yang kita lihat. Ia terdiri daripada lapisan keratin lutsinar berlamina.
Plat kuku (nail plate) ini tumbuh dari pangkal kuku. Apabila sel baru tumbuh, sel tua ditolak keluar ke hujung jari dalam bentuk lapisan keratin yang keras dan padat.
Kutikel (cuticle) terletak di hujung proksimal kuku (proximal nail fold). Ia sebenarnya adalah lapisan kulit mati yang hampir tidak kelihatan yang terlipat di atas bagi melindungi plat kuku yang baru tumbuh.
Oh ya, kuku pada jari tangan tumbuh dengan kadar kira-kira 3mm sebulan. Ini adalah dua hingga empat kali ganda kadar pertumbuhan kuku kaki.

Jadi, Bagaimana Kuku Boleh Menjadi Petunjuk Tahap Kesihatan Kita?
Sekarang kita dah faham tentang kuku, tapi bagaimana agaknya kuku ni boleh menjadi petunjuk pada tahap kesihatan kita?
Jom kita fahamkan lagi apa sebenarnya yang terletak di bahagian bawah kuku.
Dasar kuku adalah lapisan kulit untuk yang menampung plat kuku. Warna sebenar kuku adalah mengikut warna dasar kuku yang kaya dengan kapilari dan kelenjar.
Oleh sebab itulah, warna kuku kita boleh mencerminkan tahap kesihatan masing-masing.

8 Jenis Kuku Bermasalah Yang Kita Perlu Tahu
Baiklah, kita dah faham tadi bahawa warna dan keadaan kuku boleh dijadikan petunjuk yang menggambarkan keadaan kesihatan kita.
Menurut Dr Sara Norris, ini berlaku kerana kesihatan kuku berkait rapat dengan bagaimana tubuh kita berfungsi pada bahagian lain.
Jadi, mari kita lihat apa yang kuku boleh beritahu kita berdasarkan Portal MyHealth ini.

Selain daripada 8 jenis kuku di atas, terdapat juga masalah kerosakan kuku yang biasa dialami contohnya:
1. Kuku Rapuh (Brittle)
Kuku jenis rapuh dan mudah koyak adalah salah satu masalah kuku rosak yang paling biasa berlaku.
Masalah yang dikenali sebagai onychoschizia ini juga didapati lebih banyak berlaku di kalangan wanita.
Foto Kredit: self-cure.com
Punca kuku rapuh ini adalah disebabkan oleh keadaan basah dan kering yang berulang kali atau pendedahan kepada bahan kimia contohnya dengan melakukan kerja-kerja mencuci yang kerap atau bahan pengilat kuku yag berlebihan.
Sekiranya ini yang berlaku, ia boleh diatasi dengan menggunakan losyen yang sesuai untuk kulit.
Namun, perlu diingat bahawa masalah kuku rapuh dan mudah ini ia juga boleh menjadi petunjuk kepada masalah hypothyroidism dan kekurangan zat besi, vitamin dan kalsium.
2. Garisan Hitam Pada Kuku
Menurut Healthline.com, garisan hitam pada kuku ini juga dikenali sebagai splinter hemorrhage.
Garisan ini kadangkala berwarna kecoklatan atau kemerahan kerana berlakunya pendarahan pada bahagian bawah kuku.
Foto Kredit: WebMD
Ia selalu berlaku akibat trauma seperti tersepit pintu atau kecederaan tertentu.
Garisan ini akan hilang dengan sendirinya apabila kuku tumbuh dan diganti dengan kuku baru.
3. Kuku Tiada ‘Bunga’
Perasan tak dekat bahagian dasar kuku ada bahagian berwarna putih berbentuk bulan sabit yang digelar lunula.
Ada yang kecil, ada yang besar. Ia adalah kuku baru kerana kuku asalnya tumbuh di sini.

Menurut Pusat Sains Negara, bunga kuku ini tidak akan kelihatan apabila kita kurang sihat tau!
Malah, ia juga mungkin petanda bagi keadaan berikut:

malnutrisi
depresi
anemia

Tapi ada juga orang yang tak ada ‘bunga’ kuku ni sebab ia mungkin ‘tersorok’ di bahagian bawah kuku.
Jadi janganlah risau sangat melainkan anda mengalami simptom-simptom di atas tadi ya.
4. Jangkitan / Cagu
Kuku juga terdedah kepada penyakit.

Kita perlu mengenali beberapa keadaan yang biasa berlaku untuk membantu anda mendapatkan rawatan.

Jangkitan bakteria
Jangkitan lipatan kuku. Biasanya disebabkan oleh jangkitan bakteria. Namun, kulat adalah punca jangkitan yang diketahui.
Jangkitan kulat
Jangkitan kulat adalah keadaan yang sering berlaku. Kuku boleh dijangkiti kulat yis atau kurap. Kuku boleh menebal dan cacat kerana mungkin plat kuku terpisah dari dasar kuku. Walau bagaimanapun, ia boleh dirawat.
Cagu
Cagu adalah suatu keadaan apabila kuku tumbuh dalam dasar kuku, menyakitkan dan mendapat jangkitan. Ini berkaitan dengan cara memotong kuku yang salah atau berlebihan berat badan (obes). Ia juga kerap berlaku pada kaki yang besar.

Ciri Kuku Yang Sihat
Untuk memastikan kuku kita sihat dan tak bermasalah, kita mesti tahu ciri-ciri kuku yang sihat.
Ciri-ciri kuku yang sihat adalah seperti berikut.

Bersih
Mempunyai permukaan licin tanpa rabung atau alur
Mempunyai warna yang seragam. Ia harus bebas daripada tompokan atau berubah warna atau menjadi pudar
Walau bagaimanapun, apabila individu semakin berumur, rabung/alur boleh terbentuk

Antara langkah penjagaan kuku yang boleh diamalkan termasuklah:

Pastikan kuku anda pendek, tetapi tidak terlalu pendek kerana ia boleh melukakan jari dan mendedahkan jari kepada jangkitan.
Potong kuku kaki anda lurus. Jangan cungkil bahagian tepi kuku bagi mengelakkan cagu dan jangkitan penyakit
Kuku panjang cenderung untuk terbelah dan mudah patah dan boleh menyebabkan kecederaan kepada diri sendiri.
Gunakan pelembap beberapa kali sehari
Pengilat kuku boleh mengekalkan kelembapan dalam kuku. Walau bagaimanapun ia mungkin tidak sesuai bagi sesetengah individu, terutama orang Islam kerana perlu berwuduk sekurang-kurangnya 5 kali sehari.
Elakkan menggunakan penanggal pengilat kuku terlalu kerap. Seeloknya hadkan penggunaan, maksimum sekali seminggu.
Jangan membuang kutikel kerana ia boleh mendedahkan kuku kita kepada jangkitan.

Kesimpulannya, penting untuk kita menjaga kebersihan kuku setiap hari walaupun kuku kita ni kecil saja.
Walau bagaimanapun, kalau cuma ada satu atau 2 jari kuku yang bermasalah janganlah kita panik kerana ia mungkin tidak menggambarkan tahap kesihatan kita keseluruhannya.
Maka, berjumpalah dengan doktor untuk kepastian ya.
[ Baca juga : Ini 6 Warna Darah Haid Yang Sebenarnya Mempunyai Maksud Di Sebalik Kesihatan Anda ]
[ Baca juga : Bukan Sekadar Lauk Berpantang, Ini 10 Khasiat Lobak Putih Yang Kita Patut Tahu ]


Dapat 3 Juta Tontonan, Gadis Ini Kongsi Cara Basuh Buah Kurma Sebelum Makan Untuk Buang Ulat

Ramadan tiba Ramadan tiba! Bila masuk sahaja bulan Ramadan, pasti kita membayangkan pelbagai jenis makanan enas yang bakal dihidangkan semasa berbuka puasa kelak. Selain dari meningkatkan amalan ibadah bagi mendapatkan pahala berganda, tidak dilupakan juga makanan sunnah Rasulullah iaitu buah kurma. Memang mempunyai banyak khasiat, buah kurma ini boleh dimakan pada bila-bila masa sahaja bagi mengekalkan tenaga! Tapi biasanya kurma yang kita beli tu, kita terus langsung memakannya tanpa membasuhnya terlebih dahulu.
Salah ke kalau kita makan buah kurna tanpa membasuhnya terlebih dahulu? Tular sebuah video pendek di TikTok dikongsikan oleh seorang gadis ini yang menunjukkan bagaimana caranya mencuci buah kurma yang baru dibeli sebelum memakannya. Menurut perkongsian gadis tersebut, basuhan itu adalah bagi menghilangkan kotoran dari buah kurma serta sebarang ulat yang ada di dalamnya.

CARA BASUH BUAH KURMA SEBELUM MAKAN

Cara basuhannya mudah, hanya dengan memasukkan buah kurma tersebut ke dalam air yang dicampuri garam selama 10 hingga 15 minit. Kemudian boleh simpan dalam bekas yang tertutup rapat. Bagaimanapun, ramai juga warganet yang mempersoalkan cara tersebut kerana kuatir buah kurma tidak tahan lama selepas dibasuh.

@azween_muzaniKurma ada ulat kena cuci dulu. ##ramadhan ##ramadhantiba♬ original sound – Azween_Muzani

BOLEH TAHAN LAMA KE KURMA SELEPAS DIBASUH?

Namun, gadis yang dikenali dengan nama Azween Muzani itu membuat perkongsian video lain menunjukkan buah kurmanya yang melalui proses basuhan dari bulan Januari, bertahan sehingga kini. Walaupun pelbagai persoalan timbul, Azween menyatakan ia terpulang kepada cara masing-masing dan tidak menjadi masalah untuk memakan buah kurma yang dibeli itu tanpa membasuhnya dahulu.

@azween_muzaniReply to @ns24434 Hi.. semoga membantu 🤗♬ original sound – Azween_Muzani

Sumber: Azween Muzani


Juadah Raya Wajib Ada Ini, Tapi Ada 5 Jenis Lemang Yang Ramai Tak Tahu WUJUD!

Lemang merupakan satu juadah wajib raya bagi semua orang. Malah kita jarang nak jumpa orang yang tak suka atau tak makan lemang. Aidilfitri memang tak lengkap tanpa hidangan ini. Menariknya pasal juadah raya ini adalah sebenarnya banyak jenis lemang yang mungkin anda pun tak pernah dengari.
Ini kerana jenis lemang yang tak pernah anda dengari ini kini semakin jarang dijumpai di mana-mana rumah. Namun, kalau anda jumpa, kira untung badanlah dapat merasai lemang yang unik itu. Jom ikuti perkongsian penulis mengenai jenis lemang yang jarang dijumpai pada zaman sekarang!

Baca juga: [VIDEO] Cara Anyam Ketupat Palas Versi Pantai Timur & Utara Bersama 2 Resepi Ketupat!
5 JENIS LEMANG YANG SEDAP-SEDAP BELAKA
1. Lemang pulut hitam

Selalu makan lemang kosong je kan? Kalini cuba lemang pulut hitam ini pula! Unik kan, biasa kita dengar bubur pulut hitam tapi kali ini ia datang dalam bentuk lemang pula! Untuk pengetahuan anda, resipi lemang pulut hitam ini sama je dengan lemang biasa, tapi yang membezakannya adalah jenis beras pulut hitam yang digunakan untuk juadah ini.
Warna lemang akan menjadi hitam apabila dimasak. Namun, rasanya tidaklah begitu banyak beza dengan lemang biasa. Penulis sendiri pun pernah rasa lemang ni! Memang sedap dan unik habis.
2. Lemang jagung

Seperti lemang pulut hitam, lemang jagung juga menggunakan bahan yang sama seperti lemang biasa. Namun begitu, ada perbezaan dari segi rasanya kerana saat jagung ditambah, ia secara tidak langsung menambahkan rasa manis di dalam hidangan itu.
Disebabkan oleh beras pulut yang bercampur dengan jagung, warna dan tekstur lemang ini juga akan kelihatan sedikit berbeza. Anda juga boleh menggantikan jagung dengan apa-apa bahan lain yang disukai.
3. Lemang tepung

Pasti terkejutkan dengar lemang tepung? Macam betul ke wujud lemang jenis ini? Untuk pengetahuan anda, lemang tepung sebenarnya merupakan makanan tradisi orang Perak. Ianya seperti bengkang atau bingka namun cara pembuatannya adalah hampir sama dengan lemang pulut yang menggunakan buluh. Hanya bahan pembuatannya sahaja yang lain.
Disebabkan lemang tepung senang basi maka ia tidak boleh dibuat dalam kuantiti yang banyak kerana ketidaktahanannya. Kalau tahun ini beraya di Perak, cuba cari di mana-mana rumah, pasti jumpa! Unik sangat lemang jenis ini, jarang dijumpai.
4. Lemang periuk kera

Kalau sebut je lemang, pasti anda akan terfikir bahan pembuatannya adalah pulut, santan, dan buluh. Namun, apabila disebut lemang periuk kera, semestinya ramai yang berasa hairan dan tertanya-tanya rupa bentuk lemang itu!
Menariknya lemang periuk kera berbanding lemang biasa adalah rasanya yang sangat sedap! Bahagian dalam lemang ini ada sedikit rasa manis dan lemak. Apa yang membezakannya dengan lemang buluh adalah ia seakan-akan dimasak sempurna dan mempunyai rasa yang sekata kerana faktor saiz pokoknya. Menarik kan fakta ini?!
5. Lemang durian

Ok, jenis lemang kali ini memang kena sangat dengan tekak si penggemar durian. Resipi lemang ini telah diolah khas untuk penggemar durian! Namun begitu, lemang durian ini tidak dapat permintaan yang tinggi kerana ia tidak boleh tahan lama.
Di samping itu, harganya juga sedikit tinggi berbanding jenis lemang yang lain kerana anda sendiri tahu bahawa isi durian itu sendiri mahal. Tapi apa yang pasti, sekali merasa lemang ini, pasti nak lagi lepas ni!
Unik kan 5 jenis lemang ini. Ada yang tak pernah dengar nama pun tapi melihat dari gambar, rasanya seperti sedap. Jika terjumpa di mana-mana lima jenis lemang ini, memang rezeki anda dapat mencuba juadah raya yang  ‘limited edition’ ini!
Sumber: Maskulin


Rupanya Mak Ayah Boleh Kenal Personaliti Anak Melalui Jenis Permainan Yang Digemari!

Membesarkan anak-anak merupakan antara cabaran yang dilalui oleh ibu bapa. Tambah pula kalau ada anak-anak yang ramai dan berbeza minat, pening juga untuk mak ayah nak menentukan arah manakah minat anak-anak untuk dipupuk sejak dari kecil bukan? Tetapi sebenarnya, minat anak-anak sudah anda boleh ketahui melalui pemilihan permainan seharian mereka.
Menurut kajian, personaliti anak-anak boleh dilihat dari segi pemilihan mainan dan cara mereka ‘berkomunikasi’ bersama mainan tersebut. Jadi, buat mak ayah yang ada anak-anak dan timbunan mainan di rumah itu, apa kata anda ‘check’ mainan jenis manakah yang menjadi kegemaran si manja supaya dapat dikenalpasti personaliti mereka.

Minat Kanak-Kanak Berkait Dengan Personaliti Mereka

1. Dinosaur

Anak yang suka mainan dinosaur mempunyai daya berfikir yang kuat. Seorang yang cekap, pintar dan pantas. Boleh menghafal nama dinosaur dengan betul.

2. Bulldozer

Minat dengan mainan bulldozer mempunyai daya ketahanan diri yang kuat. Suka perkara lasak dan bijak berdikari. Seorang yang minat perkara teknikal dewasa kelak.
3. Barbie Doll

Anak perempuan yang selalu bermain barbie doll mempunyai keperibadian yang lembut, manja dan suka melaram. Mereka juga turut minat seni dan menjadi seorang yang kreatif.
4. Permainan Doktor

Anak yang suka permainan seperti doktor atau perubatan merupakan anak yang cepat matang. Mereka suka menolong orang dan disayangi masyarakat.
5. Kapal Terbang

Anak yang suka kapal terbang selalunya bijak dan sukakan teori. Jika diasah minat ini boleh dijadikan dunia perkapalan sebagai kerjaya.
6. Permainan Musik

Anak yang meminati alat music adalah seorang yang kreatif dan minat teori. Boleh jadi akan membesar menjadi ahli musik atau pakar bidang profesional.
7. Kereta

Anak yang minat permainan kereta mempunyai sifat ceria dan mudah mesra. Minat mereka lebih cenderung kepada bidang automotif dan mesin. Asah bakat mana tahu jadi jurutera nanti.
8. Permainan Memasak

Anak yang minat permainan ini mereka seorang yang penyayang, bertanggungjawab dan kreatif. Selalu berlakon menjadi mama atau chef terkenal. Layanlah anak bermain membuatkan mereka belajar bertanggungjawab.
9. Permainan Superhero

Anak yang berjiwa satria meminati mainan superhero. Mereka berjiwa besar serta minat kepada pertahanan negara dan kerja-kerja yang mencabar.
*Jadi, anak anda paling minat mainan yang mana?
Sumber: Eddy Rusdi81


‘Boleh Sesakkan Minda’- Ini Kenapa Mak Ayah Kena Berhenti Beli Mainan Terlampau Banyak Untuk Anak

“Mama nak mainan lagi!”
Ini merupakan antara lumrah yang perlu dihadapi oleh ibu bapa. Anak mana yang tidak mahukan mainan supaya dapat dijadikan hiburan seharian bukan? Bukan itu sahaja, ibu bapa juga beranggapan bahawa dengan adanya mainan, anak-anak dapat meluangkan masa secara sendiri dan tidak mengganggu aktiviti ibu bapa.

Rupa-rupanya ibu bapa perlu tahu bahawa menyediakan ‘longgokkan’ mainan untuk anak-anak sebenarnya adalah tidak perlu kerana mereka cepat bosan!
BERHENTI ASYIK BELI MAINAN

Menurut survey oleh British Heart Foundation, secara purata:

-Kanak-kanak hilang minat terhadap mainan baru dalam ~36 hari.
– 1 dari 5 kanak-kanak pula hilang minat terhadap mainan ‘mesti ada’ (must have) terkini dalam masa sehari.
– 8% dari masa selepas membeli, mainan baru tidak lagi menarik perhatian kurang lebih selepas 1 jam.
– 4 mainan yang dimiliki/dihadiahi, tidak pernah di sentuh langsung.
British Heart Foundation menganggarkan sekitar 162 million mainan elok di bazirkan lebih suku keluarga UK yang menyertai survey ini! Hem..Walaupun ini bukan survey Malaysia, saya yakin semua ibubapa tidak akan begitu terkejut dengan kesemua fakta ini.
Reality biasa:
Anak – anak akan sentiasa meminta mainan yang di lihat di mana – mana.
Anak- anak akan sentiasa mahu apa yang kawan mereka dan orang lain ada.
Sebahagian ibubapa menurut saja kehendak anak membeli kerana tidak mahu berhadapan dengan amukan anak.
Sebahagian ibubapa rasa bersalah dan tak sampai hati untuk tidak memenuhi permintaan anak.
Sebahagian ibubapa merasa ‘membelikan sesuatu’ untuk anak adalah tanda sayang.
Sebahagian ibubapa merasa hadiah adalah ganti masa dan perhatian yang terkurang di beri kepada anak.
Sebahagian ibubapa merasa hadiah ibarat ganti rasa bersalah yang ibubapa miliki terhadap anak-anak.
Sebahagian ibubapa merasa kasihan melihat anak tidak memiliki banyak mainan seperti anak orang lain dan terjerat dengan isu sosial: the more you have, the more you are loved (lebih banyak yang anda miliki, lebih anda di sayangi)

Saya sendiri ada kisah lucu bila TERsalah sangka bahawa rumah klien yang ingin saya kunjungi adalah sebuah taska kerana adanya ‘kolam bola’ lengkap dengan gelongsor besar di dalam rumah. Dari luar pintu nampak bagai kids wonderland gayanya. Dan, didalam ‘kolam bola’ tersebut sarat dengan pelbagai mainan!
Dalam bab mainan, percayalah: LESS IS MORE. Dalam sebuah study oleh University Toledo, Ohio, para pengkaji menjemput sekumpulan kanak- kanak- berusia 18 -30 bulan ke dalam makmal bilik mainan untuk 2 situasi.
Situasi 1: Hanya ada 4 mainan dalam makmal
Situasi 2: Terdapat 16 mainan dalam makmal
Hasilnya: Ya benar, kanak-kanak menyentuh lebih banyak mainan semasa dalam situasi 2 kerana ada banyak mainan untuk di sentuh dan di lihat. Namun, kanak-kanak lebih ‘engage’ (terikat) dengan permainan pada situasi 1 iaitu: secara purata, mereka bermain 2X ganda lebih lama dengan setiap permainan dan bermain lebih banyak cara dengan setiap permainan.
DALAM HAL MAINAN, LESS IS MORE
1. Anak TIDAK PERLU terlalu banyak mainan.

Mainan yang terlalu banyak itu ‘menyesakkan’ fikiran anak. Anak kecil tidak tahu membuat keputusan memilih di antara berpuluh-puluh pilihan. Malahan, orang dewasa sendiri cukup sesak dan jadi rambang mata bila terpaksa memilih di antara banyak pilihan.
Ia bukan saja membazir duit, malah membazir ruang. Ruang yang saya maksudkan bukan ruang rumah tetapi ALAM. Benar, kita sentiasa boleh memilih untuk membuang atau sedekahkan mainan yang berlebihan. Namun akhirnya, mainan yang di buang, yang sampai ke ‘waste stream’ tetap sejenis sampah yang menjadi isu alam untuk diuruskan.
www.bbc.com/news/amp/science-environment
2. TIDAK PERLU mainan mahal yang canggih semata-mata.

Lebih ringkas dan ‘basic’ ciri sesuatu mainan itu, lebih lagi anak ‘terpaksa’ menjadi kreatif, menggunakan imaginasi mereka membuat penerokaan (explore) cara memanfaatkan mainan tersebut.
INI BERI MANFAAT BESAR KEPADA PERKEMBANGAN KEMAHIRAN KOGNITIF ANAK (Kognitif ialah satu proses mental untuk mentafsir, mempelajari dan memahami sesuatu) seperti yang di terbitkan oleh kajian dalam journal Infant Behavior and Development.
Mainan canggih yang membuat segalanya untuk anak adalah salah satu punca anak cepat bosan. Misalnya: Jika anda belikan anak sebuah kereta mainan, anda akan lihat anak akan bermain dengan tersebut dalam pelbagai cara:
-menjadi kereta yang bergerak dengan bunyi vroom ! vroom ! hasil imaginasi nya
– yang boleh terbang bagai jet pejuang di atas kepalanya
-yang di bawa ke hulu ke hilir ketika makan, mandi dan tidur
– yang menjadi kenderaan patungnya..dan banyak lagi cara main mengikut fikirannya.
Namun jika anda belikan set kereta mainan berserta track (landasan) canggih yang berputar-putar sendiri, anak hanya mampu menonton saja kereta tersebut berputar-putar. Sudahlah membosankan dan mahal, malah tak mencabar minda kreatif anak kecil! Pilihlah mainan dengan bijak.
PILIHLAH MAINAN DENGAN BIJAK

1. Pilih mainan yang dapat di mainkan dalam pelbagai cara seperti contoh diatas.
2. Pilih mainan yang dapat ‘membesar’ bersama-sama dengan anak. Misalnya set patung mainan kecil yang boleh bayi kecil susun mengikut saiz, usung di dalam bakul nya ke sana ke mari dan buat main semasa mandi. Set patung YANG SAMA, TETAP boleh dia gunakan setelah menjadi ‘toddler’ semasa dia berangan-angan main mak-mak atau doktor-doktor.
3. Pilih mainan yang meransang penjelajahan dan skil penyelesaian masalah anak. Misalnya puzzle, play doh atau blok shape-sorters (masukkan/susun bongkah ikut bentuk).
4. Pilih mainan yang meransang imaginasi anak. Misalnya kostum seperti topi lanun, set masak-masak dan set haiwan ladang mainan. Dan…. PERLU beri peluang untuk anak bermain dengan barang-barang ‘real’ atau mainan hampir ‘real’ dengan barangan biasa yang wujud di sekeliling misalnya penyapu dan penyodok, senduk, beg tangan, jug siram pokok bunga, baldi dan lain-lain.
Ingat lagi bagaimana pada 20-30 tahun dahulu kita amat gembira bermain dengan barang murah dan ‘apa adanya’ di sekeliling kita?
Kita main masak-masak menggunakan daun kering sebagai lauk, ranting sebagai senduk dan tempurung kelapa sebagai kuali dan pinggan.
Kita sambung getah panjang-panjang dan main lompat getah. Kita cipta pelbagai level game lompat getah tersebut.
Kita lukis ketenteng di jalanan dari sebatang kapur. Hanya sebatang kapur namun boleh di nikmati main beramai-ramai.
Kita bina kubu dari kusyen sofa dan selimut tidur. Kita cipta suasana perang kita sendiri.
Kita lawan baling batu lompat atas air (skipped stone). Kita geram melihat rakan yang handal , lalu kita berusaha memperbaiki skil balingan ibarat ia sebuah pertandingan hari sukan.
Kita kutip biji getah dan jadikan peluru tembak-tembak serta lastik kita.
Kita buat kapal kertas dan lautannya cuma longkang di tepi rumah.
Kita cipta game hanya dari selipar, tutup botol dan batang aiskrim. Barang tak penting dan terbuang bertukar jadi sesuatu yang sangat menyeronokkan.

Kita minta ibu jahitkan batu seremban bermodalkan hanya kacang hijau di dapur rumah. Paling mahal, kita cuma minta beberapa puluh sen untuk beli set baju patung kertas mainan. Kita tiada banyak mainan memenuhi ruang rumah. Kita tiada mainan mahal lagi canggih yang jadi rebutan. Namun kita sangat gembira dan tak merasa kekurangan. Malah kita sentiasa tak sabar menanti esok untuk kembali bermain.
Keseronokan pengalaman bermain dan kualiti mainan itu jauh lebih PENTING dari soal jumlah mainan dan harga mainan. Malah jika anda tak punya apa-apa sekalipun untuk di belikan sebagai mainan kepada anak, ketahuilah anak hanya perlukan ibubapanya untuk bermain bersama !Wang yang di belanjakan dan hadiah yang di belikan TIDAK AKAN MAMPU MENGGANTI masa yang ibubapa luangkan bersama anak.
JANGAN pernah rasa bersalah jika tak mampu dan tak mahu turuti semua kehendak anak membeli setiap permainan yang anak ‘teringin’.Kerana sebenarnya, ANDAlah mainan paling mahal dan menyeronokkan buat anak.
Sumber: Baby Language


Tiada Lagi Panjat-Panjat Pagar Bila Mak Ayah Beli 6 Mainan Ini, CONFIRM Anak Duduk Diam!

Penatnya bila nak kena kawal anak-anak yang jenis tak duduk diam ini bukan? Hampir sepanjang masa akan ada sahaja aktiviti yang mereka lakukan seperti melompat dan memanjat pagar, risau! Jadi, penyediaan jenis mainan anak yang bersesuai perlu disediakan supaya mereka akan lebih tenang dan duduk diam. Barulah sempat si ibu nak rehat..
Jadi, berikut merupakan perkongsian informasi daripada pakar terapi kanak-kanak tentang punca anak-anak susah untuk duduk diam dan mainan apakah yang paling sesuai untuk mereka. Yang pasti mainan ini pun boleh membantu perkembangan ‘motor skills’ mereka!

Baca juga: Tiada Lagi Kes Anak Mengamuk Setiap Kali Naik Flight Bila Mak Ayah ‘READY’ Dengan 12 Cara Ini
JENIS MAINAN ANAK YANG SUSAH DUDUK DIAM

“Anak saya susah nak duduk untuk fokus buat aktiviti”

Jenuh beli macam-macam mainan dengan anak tapi dia lebih suka melompat, memanjat dan berlari. Ya, saya selalu jumpa kes sebegini. Mak ayah banyak dah labur duit beli bermacam-macam mainan tapi anak susah duduk diam.
PUNCA ANAK SUSAH DUDUK DIAM
1.  Tangki sensori belum cukup
Setiap anak ada tangki sensori masing-masing, ada 2 jenis sensori yang menyebabkan anak susah nak duduk setempat iaitu deria vestibular dan deria sendi. Ada anak tangkinya kecil, ada yang besar. Selagi tak cukup pergerakan yang diperlukan, selagi itu anak susah nak duduk diam.
2. Belum bersedia
Selagi perkembangan otot sendi besar (bahu, belakang badan, pinggang, kaki) tak cukup, selagi itu anak akan lebih fokus buat pergerakan besar seperti melompat, berlari atau memanjat. Nanti lepas otot sendi besar dah cukup berkembang, baru anak akan mula minat dengan permainan yang guna otot sendi kecil (tangan dan jari jemari).
3. Senang terganggu
Untuk permainan yang kena duduk dan fokus, memerlukan persekitaran yang kondusif untuk anak fokus. Janganlah TV tengah pasang Melodi, waktu itulah kita ajak anak main.
4. Banyak sangat mainan
Terlalu banyak mainan pun boleh buat anak jadi kurang minat nak main, dia lagi suka buat sepah daripada fokus satu mainan. Lagi-lagi kalau mainan sentiasa ada sahaja, anak jadi hilang minat dan tidak fokus. Boleh cuba amalkan lepas main kemas dan sorok, nanti anak akan lebih hargai dan minat nak main.
5. Mainan tak sesuai
Anak umur 1 tahun, kita ajak main puzzle. Memang anak main campak-campak ajelah, tak pun masuk mulut. Perlu pastikan mainan sesuai dengan umur dan tahap anak.
6. Ada isu lain
Kalau mak ayah dah cuba macam-macam, anak pula ada tanda-tanda lain contohnya kurang “eye-contact”, lewat bercakap ataupun terlalu aktif hanya waktu tidur sahaja anak diam. Saya cadangkan rujuk doktor/terapis awal untuk kenalpasti punca dan kepastian sama ada anak ada ciri-ciri Autism/ADHD. Jika anak memang susah nak duduk diam dan fokus pada 1 aktiviti, mak ayah boleh perbanyakkan buat aktiviti motor kasar dengan anak. Kena salurkan tenaga dia dahulu baru ajak duduk main.
Ini mainan dan alat yang selalu saya cadangkan untuk mengatasi masalah anak terlalu aktif:
1.Trampoline

2.Climb Hang Ladder

3.Slide Board

4.Push bike

5.Jumping ball

6.Home slide

*Kesilapan kebanyakan mak ayah, bila anak jenis lasak kita paksa dia duduk dengan cara selalu tengok TV atau telefon bimbit. Asalkan anak diam, sudahnya tenaga anak terperam dan apabila keluar rumah tenaga anak meletup jadi lagi susah nak kawal.
Sumber: Occupational Therapist Maryam Jamadi


Bila Anak Minta Set Mainan Kereta Api Mak Ayah Kena Bagi, Sebab…

Dalam proses anak membesar sudah pasti mereka akan ‘dimewahkan’ dengan barang permainan yang pelbagai. Sampai penuh satu bilik! Tapi, perasan atau tidak dalam kalangan anak-anak kita yang lebih gemarkan jenis permainan tertentu seperti set kereta api. Rupa-rupanya banyak manfaat yang boleh diperolehi oleh anak-anak yang gemarkan set permainan kereta api dan ini sebab kenapa anak minta set kereta api, kita kena bagi.
Baca juga: Gara-Gara Nak ‘Selamatkan’ Ultraman, TV Yang Retak!

SEBAB KENAPA ANAK MINTA SET KERETA API KITA KENA BAGI?
Berikut adalah beberapa sebab mengapa kalau anak minta nak set kereta api ni kita kena bagi. Bukan saja-saja depa nak main tau. Ini 6 sebabnya:

1. Kemahiran motor halus (Fine motor skills)
Membina trek, menyusun dan menggerakkan kereta api dan mengoperasikan jambatan adalah sangat bagus untuk kemahiran motor halus. Membangunkan kemahiran motor halus pada usia muda sangat penting dan bermanfaat untuk anak-anak. Kemahiran tersebut sangat diperlukan untuk menulis, melukis, mengikat tali kasut anda dan menggunakan pisau dan garpu.

2. Penyelesaian masalah (Problem solving)
Kanak-kanak belajar membina trek melalui percubaan dan kesilapan dalam mencari cara membuat trek lengkap yang dapat dilalui kereta api secara berterusan. Kemampuan untuk melihat A dan mengaitkannya dengan B adalah kemahiran sepanjang hayat namun ia perlu dipelajari dan dipraktikkan.
3. Kemahiran perbendaharaan kata dan komunikasi (Vocabulary and communication skills)
Pretend play atau bermain olok-olok bukan sahaja meningkatkan perbendaharaan kata melalui penerangan dan penceritaan. Tetapi kanak-kanak juga belajar kemahiran penjujukan yang berharga semasa mereka bermain.

4. Belajar mengenai konsep (Learning about concepts)
Terdapat banyak konsep yang dapat dipelajari oleh anak-anak ketika mereka bermain dengan kereta api. Kita boleh bercakap mengenai masa lalu, masa depan dan masa kini. Belajar mengenai berulang-ulang, melalui atau sekitar, kiri dan kanan dan membilang.
5. Kreativiti dan imaginasi (Creativity & Imagination)
Kelebihan set kereta api ni adalah anak-anak dapat memasangnya dengan cara yang berbeza setiap kali mereka bermain. Set kereta api juga sesuai untuk bercerita secara imaginatif dan boleh digabungkan dengan banyak mainan lain selama berjam-jam bermain di dunia kecil.
6. Kemahiran motor kasar (Gross motor skills)
Anak-anak juga harus belajar tentang berapa banyak ruang yang mereka sendiri ambil untuk bermain dengan jayanya tanpa melanggar trek. Mereka akan banyak berjengket, merangkak, melompat dan sebagainya bagi mengelak trek rosak.
Begitulah.

Aku rasa memang set train ni adalah toys yang paling banyak ada dirumah selain lego. Anak-anak sangat enjoy main benda ni.Boleh beli di Shopee: https://shp.ee/7vhkef3. Tapi lepas tu kalau depa tak kemas, aku yang sakit jiwa. Hmmm.
Sumber: Khairul Abdullah


6 Jenis Makanan Kanak Kanak Yang Sihat. Cukup Sesuai & Berkhasiat. Pasti Digemari & Disukai!

Makanan Kanak Kanak
Adalah amat penting untuk memasukkan makanan daripada semua kumpulan diet kanak-kanak agar mereka mendapat semua nutrien yang diperlukan untuk pertumbuhan dan perkembangan mereka. Teruskan membaca untuk mengetahui 7 jenis makanan yang anda mesti masukkan dalam diet anak anda.
Menggalakkan anak-anak untuk mempunyai gaya hidup yang sihat juga amat penting. Lebih-lebih lagi, zaman sekarang yang penuh dengan lambakan makanan rapu yang mudah dibeli. Secara asasnya, ibu-bapa perlu mengamalkan dan memperkenalkan makanan sihat dalam diet keluarga. Jangan pula makan makanan rapu yang popular zaman 90an.

Kanak-kanak memerlukan protein, karbohidrat, lemak, vitamin, dan mineral untuk membesar. Jika ada masa, boleh baca artikel kami sebelum ini yang membincangkan tips pemakanan yang sihat untuk kanak-kanak. Ini contoh makanan kanak kanak yang sesuai.

1. Buah-buahan

Buah-buahan membekalkan serat, vitamin dan mineral penting. Buah beri (seperti blueberry, raspberry, blackberry) adalah yang terbaik kerana ia melindungi daripada penyakit jantung, kencing manis, memperbaiki fungsi otak dan mengurangkan lemak yang tidak diingini.

Oren adalah sumber yang sangat baik untuk vitamin C. Campurkan buah-buahan yang berlainan warna dan membuat ‘smoothie‘ dalam mangkuk anak anda yang mempunyai warna yang menarik.
Namun, tidak perlu tampak seperti ‘Mat Salleh‘ sangat. Buah-buahan tropika juga amat bagus untuk anak kita. Buah-buahan tempatan seperti belimbing, pisang, tembikai dan lain-lain juga sesuai. Mana-mana buah-buahan adalah baik untuk anak anda.

2. Sayur-sayuran

Cuba selitkan diet anak anda dengan sayuran. Tomato mempunyai ‘lycopene‘ yang melawan kanser. Untuk cara yang mudah, anda boleh menggunakan sos tomato dalam pasta atau bebola daging. Sayur kobis, brokoli dan lain-lain pula mempunyai phyconutrients, serat dan vitamin.
Anda boleh gaulkan salad ini dalam mangkuk anak anda bersama-sama dengan mayonnaise mengikut kesesuaian. Jika buat sandwic, tambahkan kentang manis. Anda juga boleh pertimbangkan bayam, yang penuh dengan vitamin dan zat besi, dan selasih, penuh dengan antioksidan.
Sekali lagi, nampak seperti ‘Mat Salleh’ sangat? Kalau tekak tak boleh masuk, ajarkan anak makan ulam-ulaman tempatan. Sedap juga!

3. Telur

Telur adalah sumber protein yang berkualiti tinggi, penuh dengan vitamin D dan antioksidan. Protein membantu dalam membina badan. Manakala vitamin D membantu tubuh untuk menyerap kalsium.
Antioksidan pula dapat membantu melindungi kulit daripada kerosakan UV. Telur walaupun dalam kuantiti yang sedikit, dapat mengisi perut anak anda jika diambil dalam sarapan pagi. Untuk vegetarian, tauhu adalah pengganti yang baik untuk telur.

4. Ikan
Foto Kredit: alumniuitm.org.my

Ikan adalah sumber protein yang baik dan omega-3 asid lemak yang membantu dalam meningkatkan perkembangan otak dan memberikan kuasa anti-radang. Salmon dan tuna adalah ikan yang sihat dan mesra kanak-kanak di antara banyak pilihan lain. Vegetarian boleh memilih makanan sihat yang lain untuk memenuhi protein dan omega-3 asid lemak keperluan.
Kalau ikan seperti di atas agak mahal, tukarkan dengan ikan tempatan yang lebih murah. Pergi ke pasar pada awal pagi untuk mendapatkan sumber protein yang segar!
5. Produk tenusu

Protein sangat penting untuk pertumbuhan, dan kalsium, penting untuk tulang yang kuat dan gigi kanak-kanak. Yogurt mengandungi bakteria sihat yang meningkatkan imuniti dan membantu penghadaman.
Keju juga merupakan sumber yang ideal bagi protein. Sekali-sekala, letakkan keju dalam sandwic berserta salad anak-anak anda .

6. Kacang

Kacang menyediakan protein, serat dan kalsium. Kacang adalah sumber zat besi yang berasaskan tumbuhan. Untuk meningkatkan penyerapan zat besi dalam badan anak-anak anda, boleh makan kacang dengan makanan yang kaya dengan vitamin C seperti jus lemon atau keledek (juga dipanggil ‘sweet potato’). Untuk lebih kreatif, boleh campurkan kacang dalam sayur-sayuran.
Mari kita ajar anak-anak kita untuk makan makanan yang sihat pada usia lebih awal. Maka akan menjadi lebih mudah untuk bagi mereka memahami kepentingan kesihatan dan pemakanan pada masa akan datang. Tidak akan timbul lagi soal anak cerewet makan dan asyik memilih makanan. Juga boleh baca tips picky eater dari MayoClinic.
Selepas baca apa makanan yang baik untuk anak-anak, baca pula makanan yang perlu dijauhkan dari kanak-kanak. Barulah sempurna!
Selamat mencuba!


Jenis Makanan Yang Baik Untuk Pesakit Ekzema, Dah Tak Gatal-Gatal!

Penyakit kulit ekzema adalah sejenis keadaan kulit yang menyebabkan kegatalan dan keradangan kulit. Seksanya ada penyakit ini, badan berpeluh pun tidak boleh sangat sampai mengganggu aktivit harian kita termasuk jugak rutin pemakanan. Oleh itu, amat penting untuk anda menjaga dan memantau jenis makanan yang diambil supaya dapat mengurangkan lantas menyembuhkan masalah kulit ekzema anda.
Baca juga: Doktor Kongsikan 10 Cara Untuk Hentikan Anak Menggaru Kalau Ada Ekzema

MAKANAN YANG BAIK UNTUK PESAKIT EKZEMA

Ekzema merujuk kepada satu keadaan kulit dikenali sebagai “atopic dermatitis“. Ia menyebabkan kulit menjadi kemerahan kerana keradangan dan kegatalan. Ekzema juga memperlihatkan bengkak kecil berair pada kulit. Makanan yang baik untuk ekzema dapat mengelakkan dari berlakunya serangan ekzema yang teruk.

Sehingga kini, tidak jelas punca sebenar yang menyebabkan penyakit ekzema. Walaupun ekzema bukan penyakit berjangkit, jika anda mempunyai ahli keluarga menghidapi simptom ekzema, anda juga berkemungkinan besar boleh menghidapi penyakit ini.
Selain itu, ekzema mungkin berpunca dari tindakbalas alahan terhadap makanan atau bahan yang mendatangkan alahan kepada seseorang. Oleh itu, penjagaan makanan yang betul adalah amat penting untuk mengelak keadaan ekzema menjadi lebih teruk.

Jadi, jika menghidapi ekzema, anda mesti mengambil berat jenis makanan yang patut dielak dan makanan yang sesuai diamalkan. Mari kita lihat senarai di bawah.
3 MAKANAN YANG PERLU DIELAKKAN

Secara amnya, rata-rata mereka yang menghidapi ekzema juga mengalami masalah alergi makanan. Antara alergi makanan biasa ialah:
• Produk tenusu
• Telur
• Produk soya
• Gluten
• Kekacang
• Ikan
• Makanan laut
Bagaimanapun, sesetengah penghidap ekzema boleh mengambil makanan ini tanpa sebarang kesan ekzema. Namun, mereka dinasihati mengamalkan diet seimbang untuk mengelakkan risiko kejadian kulit gatal-gatal dan pedih datang kembali. Berikut adalah makanan yang harus dielak oleh mereka yang menghidap ekzema.
1. Makanan Mengandungi Bahan Tiruan dan Bahan Pengawet
Makanan seperti buahan kering yang mempunyai bahan pengawet dan makanan segera dengan bahan tiruan dari segi pewarna atau rasa seperti makanan ringan boleh cetuskan ekzema.

2. Makanan Mengandungi Lemak Trans dan Gula Tinggi
Makanan tinggi lemak trans seperti marjerin dan makanan segera serta makanan yang tinggi kandungan gula seperti minuman berkarbonat serta kek boleh menyebabkan ketidakselesaan ketara pada penghidap ekzema.
3. Makanan Mengandungi MSG
Kandungan monosodium glutamate atau MSG tinggi dalam makanan sama ada semulajadi atau tiruan adalah musuh nombor satu kepada penghidap ekzema.
Antara makanan yang mengandungi unsur semulajadi MSG tinggi ialah brokoli, tomato, kicap dan sebagainya. Elakkan juga menggunakan MSG tiruan dalam masakan.
5 MAKANAN YANG BAIK UNTUK EKZEMA

Pengambilan makanan seimbang seiring dengan gaya hidup penghidap ekzema adalah lebih penting kerana setakat ini, tiada diet yang dicipta khas untuk pesakit ekzema.
Namun, anda boleh amalkan diet yang kaya dengan antioksidan untuk mengurangkan simptom ekzema. Berikut ialah pemakanan yang baik untuk ekzema dan boleh mengelakkan serangan ekzema secara teruk:
1. Ikan

Pemakanan ikan berlemak yang kaya dengan omega-3 seperti salmon dan herring baik untuk pesakit ekzema. Minyak ikan mengandungi kandungan omega-3 tinggi yang dapat mengurangkan keradangan. Anda boleh mengambil minyak ikan sebagai suplemen tambahan.
Selain itu, untuk mengubati ekzema, pesakit perlu mengambil dos agak tinggi, iaitu kira-kira enam gram omega-3, tetapi sebagai langkah berjaga-jaga, sila berjumpa doktor untuk maklumat lanjut.
2. Buah-buahan dan Sayur-sayuran

Pernah terfikir warna-warna cerah pada buah-buahan dan sayur-sayuran? Itu adalah daripada quercetin, iaitu sejenis bahan flavonoid yang mengandungi banyak antioksidan dan antihistamin. Kedua-dua kandungan ini dapat mengurangkan simptom radang dan tahap histamin dalam badan.
Antara makanan yang kaya dengan quercetin ialah epal, ceri dan sayuran brokoli serta bayam. Selain itu, pisang mampu melawan simptom ekzema kerana buah ini kaya dengan sumber kalium (potassium). Ubi kentang juga mempunyai banyak serat terdiri daripada kalium dan vitamin C.
Sayuran seperti bawang dan daun bawang turut mengandungi quercetin serta kaya dengan vitamin K, iaitu vitamin penting untuk penjagaan kulit sihat dan seimbang.
3. Kunyit

Kunyit adalah sejenis rempah ratus lazim digunakan dalam masakan. Ia mengandungi bahan antioksidan dipanggil curcumin yang dapat melindungi dan memelihara kulit daripada radikal bebas sambil mempercepatkan penyembuhan luka. Amalkan satu sudu kecil kunyit dalam pemakanan harian untuk lihat keberkesanannya.
4. Minyak Zaitun

Minyak zaitun juga sesuai untuk merawat ekzema, tetapi pastikan ia minyak zaitun asli yang tidak dicampur dengan minyak sayuran atau minyak kekacang.
Minyak zaitun adalah satu rawatan alternatif yang diakui dapat digunakan untuk menangani ekzema, termasuklah ekzema di kalangan kanak-kanak.
5. Kayu Manis dan Madu

Campuran kayu manis dan madu mempunyai khasiat tersendiri. Campuran dua bahan ini boleh diamalkan sebagai satu lagi rawatan alternatif bagi merawat ekzema. Sapukan campuran kayu manis dan madu pada bahagian kulit yang menghidapi ekzema sekurang-kurangnya sekali seminggu.
Ada banyak lagi makanan sesuai diamalkan untuk melawan ekzema seperti dinyatakan di atas, tetapi perlu diingat bahawa sesetengah makanan boleh mencetuskan kembali simptom pedih ekzema.
Satu daripada cara untuk mengetahui makanan mana yang sesuai bagi pesakit ekzema ialah membuat senarai diet untuk lihat tindak balas terhadap kulit.
Ingat, sesetengah makanan boleh mengambil masa sehingga dua hari atau tiga hari untuk menampakkan tindak balas pada kulit.
Jika anda was-was atau masih tidak pasti mana satu makanan yang boleh mencetuskan serangan alergi sehingga menyumbang kepada ekzema, sila rujuk doktor pakar untuk nasihat lanjut.
Sumber: Dr. Zubaidi Hj. Ahmad


“Okay Ke Letak Minyak?’- Ini Panduan Penggunaan Minyak Dalam Makanan Bayi Dari Pakar Nutrisi

“Perlu ke tak aku tambah minyak dalam makanan anak aku ni?”
Mungkin ramai dalam kalangan ibu yang masih keliru dengan penggunaan minyak dalam makanan bayi. Kenapa perlu diletakkan minyak, minyak jenis apakah yang sesuai untuk digunakan dalam makanan anak-anak dan sebagainya. Sinonim dalam pengetahuan kita bahawa penggunaan minyak zaitun dapat memberikan khasiat buat anak-anak tetapi bagaimana pula bagi mereka yang kurang berkemampuan?

Oleh itu, pakar nutrisi ini berkongsikan informasi lengkap mengenai penggunaan minyak dalam makanan bayi sehinggalah jenis minyak yang anda boleh gunakan selain dari minyak zaitun. Barulah tak keliru.
APA GUNA TAMBAH MINYAK DALAM MAKANAN BAYI?

Banyak kali juga saya berdepan dengan soalan. Perlu ke saya tambah minyak dalam bubur anak? Minyak apa yang sesuai?
Tak boleh minyak kelapa sawit kan? Olive oil je kan? Itu pun extra virgin..tapi kalau tak mampu macam mana? Kalau tak letak takpe ke? Cukup zat tak anak? Mommies mommies semua. Fahami dulu konsep MENGAPA minyak dicadangkan untuk tambah dalam masakan

Apakah fungsi minyak?

Sebagai sumber lemak yang memberi kalori kepada yang memerlukan. 1 sudu kecil minyak memberi 45kcal berbanding dengan 1 sudu kecil simple karbohidrat iaitu 20 kcal
Siapakah yang memerlukan lemak/minyak tersebut?

SEMUA ORANG termasuk bayi memerlukan lemak tetapi yang penting adalah KUANTITI. Jika lebih lebih badan senang gemuk sebab kalori nya yang extra. Bagi baby RUJUK BUKU PINK/BIRU baby :
 1.6- 8 BULAN
1 sudu kecil sahaja atau bersamaan dengan beberapa titis dalam makanan 2-3x sehari
2.9 – 11 BULAN
1 1/2 sudu kecil sahaja. Jika ibu sudah masukkan sumber lemak dari sumber lain seperti minyak semasa menumis, margarin atau butter dalam resipi TIDAK PERLU tambah sumber lemak yang lain.
Jika tiada cukup sekara beberapa titis sahaja. Yang jadi berlebihan tumis pun ye, tambah lagi titisan minyak pun ye.
3.Atas 1 tahun
Sudah cukup melalui makanan yang disediakan tak perlu tambah lagi sumber minyak sebab sudah mencukupi dari masakan dan lauk. Jika nak bantu pertambahan berat baby yang kurang berat pula perlu pertambahan kalori. Secara ASASNYA (saya kata asas sebab banyak lagi aspect yang perlu dilihat secara mendalam) Pertambahan kalori = pertambahan berat badan. Maka pertambahan minyak = tambah kalori = tambah berat badan.
CARA UNTUK TAMBAHKAN BERAT BAYI

SALAH SATU cara untuk tambah berat adalah melalui pertambahan lemak, tapi tak semestinya minyak. Boleh tambah dalam bentuk butter,marjarin,santan,susu, keju dan macam macam lagi. Jangan mommies ingat asik kena tambah minyak.
Walaupun membantu tapi MOMMIES PERLU INGAT. Tugas mommies adalah memastikan MAKANAN SIHAT DAN SEIMBANG (Tiada gula,garam,perasa tambahan dan mengandungi gabungan karbohidrat,protein dan serat dalam setiap hidangan utama)
Bagaimana pulak dengan jenis lemak yang nak diguna? Apakah minyak yang sesuai?

Semua jenis minyak sayuran adalah sesuai. Minyak kelapa sawit, Minyak sunflower, Minyak jagung, Minyak zaiton. Dari segi KALORI semua memberi nilai yang SAMA. Maka, JIKA PERLU TAMBAH KALORI boleh tambah dalam pelbagai bentuk lemak dalam menu bayi (kes baby kurang berat). JIKA TAK PERLU (berat bayi cantik,pertumbuhan konsisten) jangan tambah lebih dari yang diperlukan. JIKA PERLU minyak mana mana boleh, ada budget lebih boleh beli EVOO takde minyak sawit juga boleh taknak sumber lemak lain juga ada seperti butter dan santan juga boleh tapi jangan lebih lebih ye..
Apa yang penting? SIHAT SEIMBANG dan anak mommies juga enjoy makan! Harap membantu.
Sekian, Dietitian Fizah Sobri.
Sumber : Dietitian Fizah Sobri


Sama Tapi Tak Serupa, Doktor Ini Terang Cara Pilih Jenis Oat Untuk Anda Yang Nak Diet

Ramai dalam kalangan kita yang sudah mengetahui bahawa pengambilan oat merupakan satu amalan yang bagus untuk kesihatan. Mampu membantu untuk mengawal kadar kolestrol dalam badan, oat sudah semestinya menjadi pilihan bagi anda yang mahu diet juga. Namun, ramai dalam kalangan kita yang tidak mengetahui bahawa oat ini terdiri daripada pelbagai jenis dan anda perlu tahu membuat pilihan supaya dapat khasiat oat yang terbaik!
OAT BAHAGIAN 1: JENIS-JENIS OAT, SAMA TAPI TAK SERUPA
Dah lama nak buat perkongsian berkenaan perbezaan oats ini. Hari ni saya sempat curi masa pergi Tesco tengok label produk oats untuk kepastian dan rujukan. Quaker Oats ada beberapa jenis yang popular. Instant, Quick dan flavoured. Bagi yang diet untuk kurus dan sihat, pemilihan jenis oat yang sesuai mungkin memberi impak yang berbeza dengan ketara.

Saya merasa perlunya membuat perkongsian ini kerana terdapat nasihat kurang tepat beberapa bulan yang lepas si ruangan komen artikel saya. Pengambilan “instant oats” dan “quick oats” dikatakan sama sahaja kesannya kepada kesihatan. Jika dilihat kandungan Quaker oats, kandungan nutrisi pada label Instant dan Quick Oats adalah sama 100% . Tiada beza langsung.

Adakah kandungan di dalamnya berbeza tapi tak dinyatakan?

Saya tidak rasa begitu. Kandungannya adalah 100% oats tanpa pengawet dan tanpa aditif tambahan. Syarikat makanan ternama seperti Quaker Malaysia tak mungkin ambil langkah sedemikian. Maka apakah impak pada kesihatan adalah serupa antara kedua jenis oat ini? Tidak tuan puan. Ini yang dikatakan sama tapi tak serupa. Lupakan jenama. Saya cerita secara amnya ya..nanti ramai pula pm saya tanya macam-macam brand okay atau tidak..haru biru saya.
PERBEZAAN ANTARA OATS
Beza antara instant oats dan quick oats ialah kaedah PEMPROSESANNYA. Instant oats merupakan oat yang paling banyak diproses. Ia sudah sedia masak, dikeringkan, digelek dan dilenyek sangat nipis. Maka teksturnya sangat halus dan berkrim apabila bercampur dengan air panas. Oat jenis segera ini boleh terus dimakan!

Quick oats pula ialah oat instant yang dipotong kurang nipis berbanding instant oat. Maka ia perlu dimasak seminit dua. Rolled oats merupakan oat yang sudah digelek namun belum dimasak . Rolled oats juga dipotong lebih tebal. Maka ia perlu dimasak selama lebih kurang 5 minit.
Ia juga dipanggil oat “peseng lama” oleh orang teganu  beginilah caranya oat dimakan oleh orang putih zaman dahulu kala. Potong halus dan gelek..lepas tu masak atas dapur. Oat yang paling kurang diproses ialah oat jenis “steel cut”. Oat jenis ini dipotong kasar-kasar daripada bijirin oat yang dipanggil oat groat. Bila dikunyah rasanya kenyal dan kekacangan sedikit perisanya.
Rolled oats.
Apabila diperhatikan pemprosesannya adalah secara fizikal semata tanpa bahan aditif apatah lagi bahan kimia. Kandungan nutrisi di dalam kesemua jenis oats masih sama walaupun berat semuanya sama. Namun begitu, perbezaan paling besar yang memberi impak kepada kesihatan ialah
“KADAR PENYERAPANNYA.”
Semakin halus sesuatu oatmeal, semakin cepat penyerapannya ke dalam badan. Walaupun jumlah serat di dalamnya sama. Steel cuts paling kurang diserap menjadi gula ke dalam darah. Rolled oats lebih mudah diserap. Akhirnya quick oats dan instant oats paling senang diserap ke dalam darah sebagai gula.

Makan oats instant (dan quick) dari sudut kadar penyerapan gula adalah lebih dahsyat daripada minum air coke dan Fanta berdesup gula darah naik mencanak! Oats instant punyai indeks glisemik yang sangat tinggi. Rujuk indeks glisemik dari Universiti Harvard. Lebih tinggi indeks glisemik, lebih tinggilah penyerapannya ke dalam darah sebagai gula.
Tinggi gula dalam darah bukan sahaja bahaya kepada pesakit kencing manis, tetapi juga meningkatkan KERADANGAN..sakit sendiri, sakit jantung, kanser, buah pinggang dan banyak sistem dalam badan jadi punah sebab gula darah tinggi. Gula tinggi dalam darah juga sebenarnya punca kegemukan. Lemak badan tak jadi kembang sebab makan banyak makanan berlemak. Tetapi lemak badan makin berkumpul dengan pengambilan gula berlebihan.
MACAM MANA NAK SUKAT PENGAMBILAN GULA BERLEBIHAN?
Macam mana nak sukat pengambilan gula berlebihan atau tidak ni. Senang saja tuan-tuan puan puan. Selagi boroi dikandung badan..selagi itulah maknanya gula/karbohidrat dalam diet kita masih berlebihan. Ironi sebab orang takut makanan kolesterol dan berlemak sebab takut gemuk..walhal ia bukan penyebab kegemukan yang saintifik. Tetapi gula tinggi hasil daripada pemakanan tinggi indeks glisemik seperti instant oat inilah yang menyebabkan kita jadi semakin lapar, ketagihan makanan dan mengganggu aktiviti metabolik (hormon, biokimia) badan.

Ingat oat segera, ingat gula. Lupakan saja badan kurus atau sihat kalau masih ambil oats. Serat larut atau tidak, ia tidak akan “meneutralkan” kesan toksik gula berlebihan di dalam darah. Jangan buat kelakar.
Jangan termakan dengan fakta serat tinggi dalam instant oat bagus untuk jantung. Semua itu sudah diukur melalui indeks glisemik ya. Serat larut itu bagus untuk kesihatan jantung, tetapi gula berlebihan lebih bahaya untuk jantung. Pengeluar tak tipu dengan kata kandungan serat kesemua oat itu sama. Namun, pengeluar tak cerita pulak penyerapan gula dalam badan jadi tinggi!
Bukan kata tak boleh makan oats. Makan lah rolled oats. Jika rajin, boleh cari steel cuts..kalau sanggup boleh makan oat groat  itu boleh jadi lebih baik..mungkin tidak hehe.. saya akan ceritakan lagi mengenai oats..sebab ramai orang kita sukaa sangat oats ini.

Update: Cadangan pakar diet Tuan Hafiz Rosli yang sangat bernas. Jika nak kurangkan peningkatan gula darah apabila makan oat instant, jangan biarkan kosong. Kurangkan kuantiti dan tambahkan susu atau buah tinggi serat insha Allah lebih kenyang dan gula lebih cantik. Terima kasih atas cadangan bernas tuan.
Untuk pengetahuan tuan puan, pengambilan lauk lemak haiwan dan serat dalam sayuran juga mengurangkan penyerapan nasi putih sebagai gula dalam darah.
Sumber : Dr. Hafiz Sulaiman


Perbezaan 6 Jenis Panadol Di Pasaran, Menurut Ahli Farmasi

“Eh, tadi wife kirim beli Panadol. Tapi banyak pulak jenis Panadol yang ada ni. Confused nak beli yang mana ni…Bang, apa beza panadol ni dengan yang tu?”
Haa..jawab. Semua jenis panadol ada paracetamol (PCM), tapi kenapa namanya lain-lain?

Kadang-kadang kita pun keliru yang mana patut dibeli. Sesetengah tu bila dimakan macam tak berkesan pula, contohnya ketika migrain.
Jadi, jom kita kenali lebih dekat beberapa jenis panadol yang terdapat di pasaran dan apa perbezaannya antara satu dengan yang lain menurut ahli farmasi.

Perbezaan 6 Jenis Panadol Yang Biasa Kita Jumpa Di Pasaran Malaysia
1. Panadol Actifast
• Terkenal, tetapi ramai tidak tahu kenapa ianya lebih pantas berkesan berbanding yang biasa.

• Ianya menggunakan sodium sebagai salah satu exipient untuk meningkatkan pergerakan paracetamol dari perut ke usus kecil (bahagian utama PCM akan diserap).
• Jadi, bila lagi cepat PCM dapat tiba di usus kecil, lebih cepat ianya dapat diserap dan mencapai paras terapeutik yang diperlukan.
• Harus diingat, untuk mencapai kecepatan tersebut, ianya memerlukan dua kaplet diambil serentak untuk mendapatkan jumlah sodium yang cukup. Kalau ambil satu kaplet sahaja, keberkesanannya tidak jauh beza dengan ambil yang regular.
• Setiap kaplet mengandungi 173mg sodium. So, hati-hati bagi yang mempunyai masalah darah tinggi ya.
2. Panadol Optizorb
• Ini formulasi baru. Ramai tanya, apa beza dengan Actifast kalau dua-dua pantas keberkesanannya?
• Perbezaannya adalah, formulasi optizorb menggunakan kalsium karbonat dan asid alginik yang akan menguraikan kaplet ini dengan cepat. Maka PCM akan lebih mudah dan cepat diserap.
• Dinyatakan bahawa paras terapeutik seawal 15 minit, berbanding panadol dengan formulasi biasa; 45 minit – 1 jam 15 minit.
• Kelebihannya: pantas dan lebih selamat pada mereka yang perlu mengawal pengambilan garam dalam diet mereka.
3. Panadol Extra
• Apa yang extra? Untuk kaplet ini, digabungkan PCM bersama kafein 65mg. Sesuai untuk kes migrain atau kesakitan yang lebih kuat.
• Dinyatakan bahawa kafein berupaya untuk meningkatkan keupayaan analgesik (menahan sakit) yang ada. Tetapi ada beberapa kajian yang meragui keberkesanannya.
• Kafein tidak boleh diambil melebihi 200mg oleh perempuan yang mengandung. Begitu juga pengambilan kafein melebihi 300mg oleh ibu yang menyusu boleh menyebabkan gangguan tidur kepada anak susuan.
• Maka, kita tidak galakkan pemberiannya kepada ibu yang mengandung dan menyusu badan.

4. Panadol Extend
• Kelebihannya adalah kesannya bertahan lebih lama (8 jam) daripada lain-lain produk Panadol (4-6 jam).
• Mempunyai dua lapisan yang bertindak memanjangkan tempoh penyerapan seterusnya mengekalkan paras terapeutik pada tempoh yang lebih lama.
• Sesuai untuk kesakitan kronik yang mengganggu urusan kerja yang memerlukan penumpuan lebih lama.

5. Panadol Soluble
• Biasa digunakan untuk mereka yang susah telan ubat tablet.
• Berkesan, tetapi kandungan sodiumnya yang sangat tinggi (427mg/tab).
• Tidak sesuai untuk mereka yang mempunyai darah tinggi.

6. Panadol Menstrual
• Khusus buat wanita pada tempoh PMS dan semasa awal haid datang.
• Memberikan kelegaan pada senggugut dan gabungan bersama pamabrom 25mg membantu menyingkirkan air lebihan yang terkumpul disebabkan perubahan hormon semasa haid.

Sesuaikan Pengambilan Ikut Keperluan
Haa..dah faham? Kalau tahu cara penggunaan, kesakitan yang dirasai lebih berkesan dikawal cukup dengan paracetamol saja.
Maka, jangan cepat sangat minta ubat tahan sakit jenis NSAID (seperti ibuprofen, voren, naproxen, diclofenac dll) yang mungkin berisiko untuk perut dan buah pinggang.
Semoga bermanfaat!
*Artikel ini dihasilkan oleh Zaith Pharmacy dan ia telah diterbitkan semula dengan kebenaran.
**Untuk lebih banyak info kesihatan dan berkaitan ubat-ubatan, boleh follow pelbagai topik yang dibincangkan melalui FB page Zaith Pharmacy di SINI.


12 Jenis Payudara Wanita Yang Anda Kena Tahu, Tak Sama Tau!

Bila diri depan cermin pernah tak anda perasan bentuk dan saiz payudara sebenarnya berbeza-beza? Walaupun pada dasarnya payudara berbentuk bulat namun, ia tidak sama disebabkan beberapa faktor.
Jadi, kami kongsikan 12 jenis payudara wanita untuk anda ketahui agar tidak pelik dan terkejut sekiranya berbentuk berbeza-beza dengan rakan. Jangan risau, ia tidak berbahaya.

Baca juga: Badan Sado Tapi Ada Masalah Kesuburan? Ini 8 Makanan Bantu Menambah Kualiti Sperma!
12 JENIS PAYUDARA WANITA YANG ANDA KENA TAHU, TAK SAMA TAU

Berikut adalah jenis payudara yang diketahui secara umum:

1. ARCHETYPE
Bentuk payudara paling biasa dan rata-rata memiliki bentuk ini. Payudara bulat dan besar dengan titik kecil di bahagian puting.
2. ASYMMETRICAL
Kedua-dua payudara memiliki saiz yang berbeza.
3. ATHELTIC
Payudara jenis ini lebih lebar kerana lebih banyak otot dan kurang tisu payudara.
4. BELL SHAPE
Payudara berbentuk loceng, agak sempit sedikit di bahagian atas dan lebih bulat di bahagian bawah seperti loceng.
5.  CLOSE SET
Payudara jenis ini mempunyai jarak kecil di antara kedua-dua payudara dan terletak di tengah-tengah dada.

6. KON
Berbentuk seperti kon, biasanya payudara jenis ini saiznya lebih kecil.
7. BARAT TIMUR
Puting payudara menghala ke luar dan jauh dari pusat badan.
8. RELAXED
Payudara jenis ini memilki tisu payudara yang sedikit dan biasanya puting akan menghala ke bawah.
9. BULAT
Payudara bulat mempunyai saiz yang sama di bahagian atas dan bawah serta lebih anjal.
10. SET SISI
Payudara jenis set sisi mempunyai ruang yang banyak antara payudara lain.
11. SLENDER
Payudara kecil tetapi panjang manakala puting menghala ke bawah.
12. TITISAN AIR MATA
Bulat di bahagian bawah dan kurang berisi di bahagian atas.
FAKTOR SAIZ DAN BENTUK PAYUDARA BERBEZA

Terdapat beberapa faktor yang menentukan saiz dan bentuk payudara. Antaranya adalah:
1. GENETIK
Genetik memainkan peranan penting dalam menentukan saiz payudara. Kajian 2012 yang dilakukan terhadap 16,175 wanita bersetuju genetik antara penyebab saiz payudara berbeza-beza.
2. BERAT BADAN
Sekiranya berat badan berlebihan, ia akan menyebabkan payudara agak besar kerana lemak yang terdapat dalam buah dada anda. Saiz cup coli akan menambah atau berkurang mengikut berat badan.
3. SENAMAN
Walaupun ia tidak mengubah saiz payudara tetapi dengan melakukan senaman ia mampu membina otot di belakang tisu payudara dan menjadikan buah dada kelihatan lebih besar berbanding biasa.
4. PERUBAHAN HORMON
Sekiranya tarikh datang bulan semakin hampir, badan akan menghasilkan progesteron, yang menyebabkan buah dada bengkak dan sedikit rasa sakit. Estrogen dan progesteron dalam kawalan kelahiran hormon boleh meningkatkan saiz payudara anda.
5.  UMUR
Perubahan saiz payudara banyak dikaitkan dengan menopaus kerana tahap estrogen menurun. Ini boleh menyebabkan tisu payudara menjadi kurang pejal, kendur dan puting mula ke bawah.
Tidak kira apa pun saiz payudara anda, bersyukurlah dengan ciptaan Allah.
Sumber: Healthy Women & Flo Heatlh


Tak Payah Terpengaruh Guna Produk Pencuci Miss V, Boleh Jadi Punca Keputihan Teruk!

Sudah pasti ramai yang pernah mendengar penerangan dari pakar mengenai penggunaan produk pencuci Miss V atau vagina dalam kalangan wanita. Ada yang mengatakan boleh dan ada yang memberi mendapat bahawa ini akan menjejaskan kesihatan natural bahagian sulit tersebut.
Oleh itu, Doktor Izzat menerusi laman Twitternya menjelaskan bahawa wanita sering mengalami vaginal discharge yang teruk akibat penggunaan produk-produk yang tidak sepatutnya. Jadi, tak payah guna apa-apa jenis pencuci seperti yang diuar-uar itu ya!

Baca juga: Risau Keluar Keputihan Berketul Pada Vagina, Normal Ke? Orang Perempuan Kena Tahu Ini!
TAK PAYAH GUNA PENCUCI MISS V & PRODUK BERKAITAN, MASALAH VAGINAL DISCHARGE

Pening.

More and more ladies datang dengan masalah vaginal discharge lepas guna pelbagai produk untuk miss V di pasaran.
“Miss V lebih wangi, bersih, berbau harum dan husband melekat takmau carik yang lain dah…yada yada yada”
Penggunaan produk-bukan-bukan untuk Miss V boleh mengubah vaginal pH sekaligus menganggu gugat ekosistem vaginal flora dan menyebabkan discharge dan gatal. Saya cakap banyak kali dah.
Vagina mempunyai bau tersendiri, dan unik terhadap individu. Polan A ada bau mcm ni, polan B ada bau macam tu. Itu adalah normal. Vagina should not ada bau cherry, bau nangka, bau cempedak, atau bau strawberi.
Produk yang claim akan me’wangi’ kan vagina anda atau menjadikan vagina berbau harum seperti buah-buahan adalah SCAM perubatan terbesar.
Jangan bazir duit.
Sumber: Twitter @Dr.Izzat


Ada 4 Jenis Penyakit Kanak-Kanak Yang Boleh Dirawat Tanpa Ubat

Apabila anak jatuh sakit, seleranya berkurangan sedangkan makanan yang berzat penting bagi membolehkan si dia sembuh sedia kala.
Penyakit-penyakit seperti demam, batuk, selesema,sakit tekak, sakit perut dan lain-lain biasanya membuatkan anak-anak mengalami masalah muntah atau cirit birit sehingga hilang selera makan.

Dapatkan nasihat doktor sebelum makan apa-apa ubat
Tambahan pula ubat-ubatan yang dibekalkan oleh doktor kadang-kala turut menyebabkan mereka kerap muntah. Walau bagaimana pun, untuk menjamin tahap kesihatan si anak tidak terus terjejas kerana sakit yang dialami, ibu bapa perlu berusaha untuk terus memberinya makanan berkhasiat.

Oleh yang demikian, anda perlu melakukan sedikit pengubahsuaian corak pemakanan sehinggalah anak-anak kembali sihat.

Penyakit kanak-kanak dan panduan pemakanan
1. Demam
Foto Kredit: anationofmoms.com
Penyakit demam terjadi apabila jangkitan virus yang biasa terjadi di kalangan kanak-kanak akan menyebabkan mereka demam dan kurang berselera untuk makan makanan pejal atau keras. Hal ini biasanya berlaku pada hari pertama atau kedua.
Namun, jika anak mula mengeluh kelaparan, anda bolehlah memberinya makanan berasakan sup seperti bubur nasi yang dimasak bersama sup ayam, ikan atau daging. Sewaktu demam, anak-anak akan turut kehilangan banyak cecair daripada tubuhnya. Keadaan ini dapat dipantau menerusi pembuangan air kecilnya di mana urin biasanya berwarna kuning pekat.
Oleh itu, sangat penting untuk anak-anak anda untuk minum lebih banyak air seperti jus oren segar atau air barli. Minuman yang diberi perlulah mengikut kemampuannya. Jika terlalu dipaksa, dia mungkin akan muntah. Anda juga digalakkan untuk memberikannya minum sedikit demi sedikit tetapi lakukan dengan kerap.
2. Cirit birit
Kekeringan yang dialami oleh bayi kesan daripada masalah cirit birit boleh mendatangkan kebimbangan. Jika dia kelihatan letih, bernafas kencang atau pun darah atau nanah kelihatan di dalam najisnya, maka anada perlu membawanya mendapatkan pemeriksaan doktor dengan segera.
Cirit birit yang menyerang bayi biasanya disebabkan oleh kuman virus dan boleh dirawat dengan hanya memberinya minuman larutan gula bersama garam.
Jika bayi anda menyusu badan, teruskan penyusuan seperti biasa. Jika dia minum susu formula, susunya perlu dicairkan. Bagi kanak-kanak yang berumur dua tahun ke atas pula, dia bolehlah diberi minuman seperti jus buah-buahan segar. Jika anak anda merengek kelaparan, berikannya bubur nasi yang dicampurkan bersama dengan ayam, daging ataupun ikan di samping sayur-sayuran.
3. Sakit tekak
Foto Kredit: babycentre.co.uk
Apabila si kecil mengalami sakit tekak, tentu sahaja dia akan berasa sakit setiap kali menelan sesuatu jenis makanan. Anak anda boleh diberikan minuman yang sejuk seperti ais krim bagi mengatasi penyakit ini. Ais krim biasanya digemari oleh kanak-kanak yang mengalami penyakit ini, namun pengambilan yang berlebihan juga tidak elok untuk kesihatan mereka.
Ibu bapa perlu mengawal kuantiti ais krim yang diambil oleh anak-anak.Tekak  mereka akan berasa selesa dengan minuman yang sejuk. Masalah sakit tekak kebiasaannya akan beransur pulih dalam tempoh beberapa hari. Jadi, menu pemakanannya yang biasa boleh diberi secara beransur-ansur mengikut keadaan semasanya. Elakkan memberi makanan yang terlalu panas kepada anak-anak anda kerana, makanan yang panas boleh memundaratkan lagi keadaan tekak mereka yang sedia kala sakit.
4. Batuk selsema
Foto Kredit: wellcommons.com
Kanak-kanak yang menghidap penyakit batuk selesema akibat kuman virus semestinya akan mengalami masalah kurang selera makan. Keadaan sebegini tidak akan memberi apa-apa kesan jika anda tidak memujuknya untuk makan.
Gunakanlah kesempatan yang ada dengan menyediakan makanan kegemaran anak. Namun, pastikan makanan yang disediakan adalah sihat dan berkhasiat agar tahap kesihatannya dapat dipulihkan dalam tempoh yang singkat.
Kurangkan memberi anak-anak anda makan makanan yang berminyak . Anda juga boleh memberikan anak-anak makan madu dan lebihkan makan buah-buahan yang mengandungi vitamin C seperti buah oren untuk melegakan batuk dan selesema di samping mengambil ubat-ubatan yang di sarankan oleh doktor.

Akhir kata
Foto Kredit: giglig.com
Bukan mudah untuk tangani anak-anak yang jatuh sakit, dan bukan juga mudah untuk memberi anak-anak makan ubat kerana mereka sering kali akan memuntahkan kembali ubat yang ditelan.
Bagi anak yang lebih berusia dan memahami kepentingan ubat untuk menyembuhkan penyakit, masalah ini lebih mudah ditangani. Namun, bagi si kecil yang tidak mahu berkerjasama, ubat-ubatan yang diberi oleh doktor mungkin perlu dicampurkan dengan minuman-minuman tertentu.
Disamping memberikan anak ubat, ibu bapa juga perlu memastikan pemakanan yang sihat dan berkhasiat diberikan kepada anak-anak agar kesihatan anak tidak terus terjejas ekoran daripada sakit yang dialami oleh mereka.


Asyik Gatal-Gatal & Sakit Pada Alat Sulit, Anda Mungkin MANGSA Kepada 5 Penyakit Kelamin Ini!

“Risau pula bahagian alat sulit aku ni asyik gatal-gatal, tak pasal-pasal ada penyakit kelamin!”
Melakukan hubungan seksual dalam kalangan pasangan yang sudah berkahwin merupakan tuntutan yang wajib dan disebut nafkah batin. Namun, berbeza pula dengan sesetengah orang yang masih leka dengan dunia luar dan melakukan hubungan seksual secara haram tanpa memikirkan pelbagai penyakit yang mereka boleh terjerumus.

Jadi, sebagai langkah peringatan supaya anda berhati-hati, berikut merupakan antara 5 jenis penyakit kelamin yang popular dan seringkali terjadi. Awas, anda pun mungkin akan jadi mangsa kalau masih tak sedar -sedar!
Baca juga: Rupanya Ini Manfaat Bila Anda STOP Makan Roti Selama 14 Hari, Sakit Kepala Semua Hilang!

5 JENIS PENYAKIT KELAMIN YANG POPULAR, AWAS KALAU RASA GATAL-GATAL

1.Chlamydia
Chlamydia merupakan jenis penyakit seksual berjangkit yang paling umum terjadi. Namun, ramai yang tidak mengalami sebarang gejala  ketika menderita dalam kondisi ini.
Gejala chlamydia antaranya adalah rasa sakit ketika melakukan hubungan seks atau semasa buang air kecil. Bukan itu sahaja, ada juga yang mengalami kesakitan di bahagian bawah perut. Penting untuk anda tahu juga bahawa jika wanita hamil yang menderita chlamydia, penyakit ini boleh menular ke bayinya. Setelah lahir, bayi berisiko mengalami pneumonia, infeksi mata, hingga mengalami kebutaan.
2. HPV (Human Papillomavirus)
Human Papillomavirus (HPV) adalah virus yang boleh berjangkit dari satu orang ke orang lain melalui hubungan intim kulit-ke-kulit atau secara seksual.
Gejala HPV yang paling umum adalah kutil pada alat kelamin, mulut, atau tekak. Menurut National Cancer Institute, punca besar berlakunya kanser di Amerika Syarikat adalah berkaitan HPV.
3.Sifilis
Sifilis adalah infeksi bakteria yang jarang dikenalpasti semasa mengalami gejala awal. Gejala pertama yang seringkali muncul adalah luka bulat kecil atau juga dikenal sebagai chancre.
Penyakit ini biasanya merebak di bahagian alat kelamin, dubur, atau mulut. Penyakit ini memang tidak menyakitkan, tapi bersifat sangat menular iaitu mudah berjangkit. Gejala-gejala sifilis adalah meliputi ruam, kelelahan, demam, sakit kepala, sakit sendi, penurunan berat badan, dan rambut luruh.
4. HIV
Ini sudah seringkali didengari dan mendapat banyak perhatian bukan? HIV adalah penyakit yang dapat merosakkan  sistem kekebalan tubuh atau imunisasi dan meningkatkan risiko tersebarnya virus atau bakteri lain yang menjadi punca kanser.
Jika tidak mendapatkan rawatan dengan segera, penyakit ini boleh menyebabkan HIV tahap 3 yang dikenali sebagai AIDS. Pada tahap awal, gejala HIV sering dianggap hanya selesema. Antara gejala lain adalah:
-Demam
-Tubuh panas dingin
-Sakit dan lenguh di seluruh tubuh
-Bengkak kalenjar
-Sakit tekak
-Sakit kepala
Gejala-gejala awal ini biasanya hilang dalam satu bulan atau lebih.
5.Kutu Kemaluan
Kutu kemaluan adalah serangga kecil yang berkembang di rambut kemaluan atau bulu. Seperti kutu kepala dan kutu badan, kutu kemaluan juga makan darah manusia. Antara gejala umum anda mempunyai kutu kemaluan adalah:
-Gatal di sekitar alat kelamin.
-Benjolan merah muda atau merah kecil di sekitar alat kelamin.
-Demam ringan.
-Tubuh terasa lemah dan tiada tenaga.
Jika tidak dirawat, kutu kemaluan dapat menyebarkan bakteria kepada orang lain melalui kontak kulit-ke-kulit atau pakaian, tempat tidur. Takut!

KENAPA ANDA TERDEDAH DENGAN PENYAKIT SEPERTI INI?
1.Tidak menggunakan kondom.
2.Melakukan hubungan seksual dengan ramai pasangan.
3.Pernah ada sejarah penyakit seksual yang lain.
4.Penyalahgunaan alkohol atau ubat-ubatan tertentu.
5.Berusia antara 15-24 tahun.
6.Menggunakan jarum suntikan yang sama bersama pesakit HIV, hepatitis B dan C.
*Jadi, janganlah terlampau leka hanyut mengikut arus zaman dalam hal melibatkan hubungan seksual ini ya. Pastikan anda menjaga kebersihan diri dan pasangan serta kebersihan semasa melakukan hubungan seksual. PALING PENTING ADALAH HALAL YA!
Sumber: Medline Plus


3 Jenis Permainan Kanak Kanak Mengikut Perkembangan Umur

Permainan Kanak Kanak
Sememangnya, permainan dan kanak-kanak tidak dapat dipisahkan. Ia ibarat aur dengan tebing. Sebagai ibubapa kita perlu tahu jenis-jenis permainan yang terdapat dipasaran. Apakah tujuannya dan bagaiman ia mampu merangsang si manja anda.
Pada asasnya permainan terbahagi kepada 3 jenis:

1) Functional Play (Permainan Berfungsi)
Foto Kredit: http://cdn.kidspot.com.au/wp-content/uploads/2014/09/Balloon-face.jpg
Functional Play; adalah jenis permainan yang paling awal bagi seseorang anak kenali dan terpenting. Biasanya permainan ini digemari oleh anak dalam lingkungan umur 0-18 bulan. Contoh permainannya seperti; menolak barang jatuh dari meja, tepuk air sehingga hasil percikan dan menepuk tangan hingga keluar bunyi. Ini semua permainan fungsi yang mana anak dapat mepelajari sesuatu dari tindakan mereka (cause and effect).

Biasanya anak akan seronok bermain dan mengulanginya lagi dan lagi. Itu menjadi fitrah permainan ini. Secara tidak langsung anak akan pelajari mengawal tindakan dan memahami bagaimana sesuatu objek itu berfungsi; serta mengenali dunia dengan lebih dekat.

Membaling bola, meniup belon (bubble) atau menyusun blok kayu dan kemudian menjatuhkannya; ini juga adalah sebahagian contoh functional play. Melalui latihan functinal play sangat penting untuk perkembangan otot halus dan kasar anak. di samping menambah keyakinan dan kemahiran baru mereka.
2) Constructive Play (Permainan Membina)
Foto Kredit: http://cdn.sheknows.com/articles/2012/06/sarah_parenting/sandcastle-building.jpg
Setelah anak memahami konsep objek dan tindakan dalam jenis permainan berfungsi (functional play). Mereka kemudiannya memiliki kemahiran memanipulasikan objek. Menyatukan objek dan membina. Contoh permainan seperti membina Lego, blok, melukis, menampal dan membina istana pasir.
Setelah anak memasuki fasa umur 2 tahun, tempoh tumpuan mereka untuk sesuatu aktiviti mula bertambah. Maka constructive play ini mampu menambah imaginasi, kreativiti, kemahiran motor, kebolehan menyelesaikan masalah dan self esteem anak-anak.
3) Pretend Play (Main Olok-olok)
Foto Kredit: http://www.putmeinthestory.com/content/images/blog/building-reader-imagination-sm.jpg
Pernah tak dulu semasa kecil kita main masak-masak; atau main mak-mak atau main kahwin-kahwin. Inilah antara contoh ‘pretend play’. Ada peranan yang diambil dan dilakonkan. Kadang-kala gunakan sesuatu objek dan menukar fungsinya kepada lain. Contohnya penyapu ditukar fungsi menjadi motor. Kannn..?
Sekitar 3 tahun, anak kita telah mula menunjukkan minat dan kebolehan bermain begini. Permainan ini melibatkan keseluruhan kemahiran; kognitif, bahasa, sosial, imaginasi, meniru, berkongsi dan kemahiran motor.
Oleh itu, ibubapa harus mengetahui cara bermain dan pemilihan permainan mengikut kesesuaian umur dan perkembangan anak. Bermainlah bersama mereka kerana masa kecil mereka tidak akan berulang.
[infobox title=’Kenali Penyumbang Artikel’]
Teacher Ayu

Teacher Ayu merupakan pengasas playgroup di Excel Qhalif. Beliau mempunyai pengalaman lebih dari 5 tahun dalam pendidikan awal kanak-kanak. Merupakan penulis blog dan juga penulis jemputan dalam beberapa penulisan buku pendidikan awal anak-anak. Antara bukunya berjudul “Ibu Aku Ingin Tahu” yang terdapat di pasaran.
Beliau juga mempunyai kepakaran dalam bidang ‘speech & languange’ bagi membantu anak-anak yang lambat bercakap. Excel Speech Program diwujudkan oleh beliau khusus bagi ‘memberi suara’ buat anak-anak istimewa ini. InsyaAllah.

[/infobox]


Cuaca tropika di Malaysia memang sinonim dengan nyamuk.
Apabila tiba musim panas, jumlah kehadiran nyamuk di laman kediaman semakin banyak lebih-lebih lagi jika ada kolam hiasan.

Ini kerana nyamuk membiak di kawasan ada takungan air, semak-samun dan sampah sarap.
Selain mengutamakan kebersihan persekitaran, salah satu cara yang mesra alam serta untuk menghalau nyamuk di kediaman adalah dengan menanam pokok halau nyamuk yang biasanya mengeluarkan aroma yang dibenci oleh serangga tersebut.

Di sini disenaraikan beberapa tanaman pengusir nyamuk yang mudah ditanam di rumah masing-masing.

7 Jenis Pokok Halau Nyamuk Yang Mudah Ditanam Di Rumah. Tak Payah Pakai ‘Ridsect’ Dah!
1. Serai Wangi (Citronella)
Mesti ramai dah tahu yang serai wangi biasa digunakan dalam semburan penghalau nyamuk dan juga serangga.
Pati citronella yang terkandung di dalamnya boleh menghalang bauan seperti karbon dioksida dan asid laktik pada manusia yang menarik nyamuk untuk mendekat.
Ia juga adalah salah satu bahan dalam essential oil yang memiliki pelbagai khasiat.
Oh ya, serai dan serai wangi ni ada beza tau.
Serai yang biasa kita masak tu nama botaninya (Cymbopogon citratus) ialah sejenis tanaman saka dari famili
Graminae/Poaceae atau kalau dalam bahasa Inggeris dikenali sebagai lemongrass.
Serai wangi pula nama botaninya ialah (Cymbopogon nardus) dan dikenali dengan nama citronella dalam bahasa Inggeris.
Foto Kredit: naturelovesyou.sg
Serai wangi digunakan pada bahagian luar tubuh manakala serai makan boleh dimakan.
Minyak yang dihasilkan dari serai wangi digunakan untuk membuat losyen (ubat disapu pada kulit), sabun dan juga untuk menghalau nyamuk.
Jadi kalau nak tanam atau beli anak pokok nanti, kenalah pilih yang betul ya!
Foto Kredit: doterra.com
2. Pudina (Peppermint)
Tak kira sama ada segar atau kering, pudina mempunyai aroma yang dibenci oleh nyamuk.
Ia juga mengeluarkan bau yang menyegarkan dan menenangkan bagi manusia.
Anda boleh menanam pokok pudina di halaman untuk menghalau nyamuk atau buat pati minyak menggunakan daun pudina.
Salah satu cara membuat minyak pati pudina adalah dengan mengisar pudina dengan minyak masak serta sedikit air.
Cara nak tanam pudina pun senang sangat.
Cuma perlu tanam dari keratan macam contoh di bawah ni. Sekejap je dah rimbun!
[ Baca juga : ‘Simpulkan Batang Bagi Kukuh’, Ini Cara Tanam Pudina Paling Menjadi & Cepat Hidup ]

3. Bunga Tahi Ayam (Lantana Camara)
Selalu kita nampak bunga ini sebagai hiasan kan?
Di sebalik rupanya yang cantik dan menyerlah, bunga tahi ayam atau Lantana Camara amat ‘ditakuti’ oleh nyamuk disebabkan oleh baunya yang agak kuat.
Penyelidikan yang diterbitkan dalam Journal PLoS ONE (Public Library of Science) mendapati bukti saintifik bahawa tanaman ini berfungsi untuk mencegah nyamuk – khususnya yang diketahui membawa penyakit malaria di Afrika.
Di Amerika Utara, bunga tahi ayam sering ditanam berdekatan dengan sayur-sayuran dan buah-buahan bagi menghalang arnab dan rusa daripada memakan tanaman yang ada. Manakala di Asia pula, bunga tahi ayam digunakan untuk menghalau pelbagai serangga, termasuk nyamuk.
Selain mencantikkan halaman, bunga tahi ayam ini mudah hidup dan senang dijaga.
Lantana camara aka pokok bunga tahi ayam. / Foto Kredit: Photo Science Library
4. Pokok Selasih / Kemangi
Pokok daun selasih dikenali sebagai basil dalam bahasa Inggeris.
Ia selalu dijadikan ulaman dan sering digunakan dalam masakan Thai. Sedap juga kalau buat topping pada pizza!
Kalau nak tahu, pokok selasih juga merupakan antara penghalau nyamuk semula jadi yang paling berkesan.
Aromanya yang sedikit menyengat menjadikan nyamuk benci akan tumbuhan ini.
Cara tanam pokok selasih adalah melalui keratan batang atau biji benih. Ia mudah hidup dalam cuaca tropika dan cepat membesar.
Pokok kemangi aka lemon basil juga dikatakan mempunyai fungsi yang serupa untuk menghindarkan nyamuk. Rupa kedua-dua pokok ini seakan sama, cuma berbeza sedikit pada warna bunganya.

5. Pokok Jeramin / Jeremin
Pokok Jeramin atau nama saintifiknya Pelargonium radula juga dikenali dengan nama gelaran seperti Pokok Halau Nyamuk, Pokok Jari Lima atau Geranium.
Walau pokok ini asalnya bukan tumbuhan asal dari Malaysia tetapi ia mudah ditanam dan mampu hidup subur jika dijaga dengan baik.
Seperti kebanyakan tumbuhan geranium yang lain tanaman jeramin ini memang mempunyai bau yang kuat apabila kita memegang daunnya.
Tumbuhan ini juga mudah dibiakkan dengan cara keratan batang.
Cara penjagaan tumbuhan ini ialah dengan meletakkannya di tempat yang agak redup seperti di dalam rumah kerana ia tidak boleh didedahkan secara terus kepada sinaran matahari yang terik.

6. Bunga Kantan
Nama saitinfiknya ialah etlingera eliator dan ia adalah antara tanaman yang digunakan dalam masakan seperti laksa dan nasi kerabu.
Bau bunga ini memang wangi dan dapat melazatkan makanan, namun ia juga dikatakan mampu mengusir nyamuk.
Pokok kantan boleh boleh ditanam dengan menggunakan rizom (ubi) atau biji benih.

7. Pokok Zodia
Zodia atau nama saintifiknya Evolia suaveolens Scheff dari keluarga Rutaceae ini merupakan sejenis tumbuhan yang berasal dari daerah Irian (Papua).
Menurut Jabatan Pertanian Malaysia, perahan daun zodia menghasilkan minyak (essential oil) yang mengandungi bahan aktif evodiamine dan rutaecarpine yang mengeluarkan bau atau aroma yang cukup tajam hingga dapat menghalau serangga terutama nyamuk.
Tanaman zodia akan mengeluarkan bau atau aromanya apabila daunnya saling bergeselan antara satu sama lain ketika pohonnya bergoyang apabila ditiup angin. Meletakkan tanaman ini di sekitar tempat angin masuk ke dalam ruangan rumah akan menghindar kemasukan nyamuk.
Manakala rebusan daunnya juga berkeupayaan digunakan sebagai tonik penambah stamina tubuh. Selain itu, kesan gigitan nyamuk dikatakan akan cepat sembuh dan hilang bengkaknya jika disapu dengan daun zodia.
Air rebusan batang zodia turut digunakan sebagai alternatif untuk meredakan demam malaria.

Jom Tanam Kat Rumah!
Wah, rupanya ada banyak pokok halau nyamuk yang mudah ditanam di Malaysia kan?
Selain mencantikkan dan menghijaukan halaman rumah, sesetengahnya boleh juga digunakan untuk masakan.
Senang dah tak payah ke pasar lagi.
Lepas ni bolehlah mak-mak tanam dekat rumah ya!


Rupanya Ini Manfaat Bila Anda STOP Makan Roti Selama 14 Hari, Sakit Kepala Semua Hilang!

“Banyaknya jenis roti ni tapi ada orang cakap lagi bagus kalau tak makan roti?”
Mungkin ramai dalam kalangan kita yang mengambil roti sebagai menu sarapan atau ketika ‘bajet’ hujung bulan. Namun ada juga yang makan roti sahaja untuk tujuan menguruskan badan. Menjadi ke?

Rupanya, menurut penjelasan dari Doktor Yusof menerusi laman Tiktok, beliau menjelaskan beberapa manfaat yang anda boleh perolehi sekiranya STOP makan roti dalam tempoh 14 hari. Baru tahu!
Baca juga: Dapatkan Kulit Cantik & ‘Poreless’ Macam Artis Korea Dengan Minum Barley Tea, Jom Cuba!

TAK KISAH JENIS ROTI TAPI ADA MANFAAT BILA ANDA STOP MAKAN ROTI

Berbeza dengan buah-buahan dan sayur-sayuran, roti putih yang terdapat di pasaran juga mempunyai tahap karbohidrat yang tinggi setelah diproses dan ditapis. Ini yang menjadikannya sangat cepat dan mudah dihadam, tetapi ia tidak begitu berkhasiat.
1.Perut dah tak kembung
Roti ini akan menghasilkan inflammation dekat bahagian usus dan menyebabkan perut kembung.
2.Sakit kepala hilang
Roti menyebabkan brain fog dan bila tak makan roti dalam tempoh selepas 14 hari, sakit kepala pun hilang.
3.Penyerapan zink kalsium ferum
Makin tinggi pengambilan roti, makin lambat penyerapan kalsium, zink dan juga ferum. Apabila penyerapan khasiat berlaku lambat, maka ini akan menjadikan kulit anda tidak berseri-seri.
4.Berat badan turun
Penyelidik mendapati bahawa makan dua keping roti putih (120 gram) setiap hari meningkatkan risiko obesiti sebanyak 40%.
5.Risiko kencing manis menurun
Mungkin ramai penghidap kencing manis perlu elak mengambil roti sebagai makanan untuk mengenyangkan perut. Hal ini kerana, kandungan gula dalam roti pun banyak juga tau!
6.Mood akan jadi baik
Tenaga lebih banyak dan anda akan makin fokus. Karbohidrat biasanya dikaitkan dengan membekalkan kita dengan tenaga. Walau bagaimanapun, apabila bercakap tentang karbohidrat yang diproses seperti roti, ia mempunyai kesan sebaliknya!

*Patutlah tak kurus-kurus walaupun makan roti, rupanya sama je..
Sumber: Tiktok Dr.Yusuf


Sama Tapi Tak Serupa, Ini Panduan Pemilihan Roti Yang Betul Buat Anda Yang Nak Diet

Pemilihan makanan yang betul buat anda yang ingin mengurangkan berat badan atau ingin mengembalikan indeks kesihatan yang normal adalah penting. Bukan sahaja dari jenis makanan malah kandungan atau jumlah khasiat perlu diambil kira supaya dapat menstabilkan komposisi dalam badan.
Roti merupakan salah satu jenis makanan yang akan diambil oleh sesiapa sahaja khususnya yang ingin menurunkan berat badan. Tapi, perlu juga anda tahu bahawa bukan semua roti boleh menyalurkan sumber khasiat yang sama kerana kandungan yang terdapat dalam roti iaitu dikenali sebagai Glycemic Indeks.

Apa itu Glycemic Indeks?

Ramai yang nak diet dan memilih roti sebagai pilihan tetapi tahukah anda tak semua roti tu sama? Saya ingat lagi bila saya bawakan bekal untuk anak ke sekolah dengan roti wholemeal, ada kawan-kawan sekolah dia gelak dan kata : ‘Kenapa ibu kau bawakan roti orang kencing manis nih?’

Ok jugak sebenarnya sebab at least mereka aware perbezaan roti dan untuk kesesuaian penggunaan . Ok, simple je saya nak share satu tip: Jika anda nak mula diet dan nak mencari roti yang lebih sesuai, pilih roti berdasarkan Glycemic Index.

Glycemic Index (GI) atau Indeks Glisemik ini adalah ukuran relatif bagaimana sesuatu jenis makanan yang mengandungi karbohidrat itu memberi kesan kepada tahap gula dalam darah. Mudah je, hanya ingat —> Lebih tinggi nilai GI bermakna lebih lebih pantas makanan tersebut diproses dalam badan dan tahap gula akan mencanak naik dengan cepat.

Secara kasar, makanan yang manis dan terproses biasanya mempunyai GI yang tinggi dan perlu dielakkan jika anda nak turunkan berat badan mahupun nak mengawal tahap gula dalam darah. Tetapi jangan terpedaya kerana tidak semua yang manis tu mempunyai GI yang rendah, sebab tu kena prihatin sedikit dengan jenis makanan dan nilai GI makanan tersebut.

Glycemic Indeks ni diberi dari skala 1 hingga 100 dan di kategorikan kepada 3 kumpulan:
GI Tinggi : 70-100
GI Sederhana : 56 – 69
GI Rendah : 0 – 55
So bila pilih makanan, kena belek skit label kat belakang. Tengok nilai GI yang diberikan dan pilih makanan GI rendah paling ok, GI Sederhana still better berbanding GI tinggi.

Mantra mudah yang saya selalu kongsikan pada peserta-peserta di Slimming Masterclass ialah ‘Gula Meningkat, Insulin Meningkat dan Lemak akan Terperangkap!’ Roti putih tak dilabel putih dengan nilai GI. Cuba anda cari nilai GI roti putih dan share di ruangan komen.
Sumber : Dr Malinda


[VIDEO] Si Ayah Guna Kucing Jadi ‘Model’ Tunjuk Cara Mandikan Bayi Kepada Anak, Comel!

Ternyata, bukan mudah untuk mandikan bayi bukan? Bukan sahaja ibu bapa yang sudah terbiasa menganggap aktiviti ini bukan mudah, apatah lagi buat ibu bapa yang masih baru dengan bayi. Kalau tersilap langkah boleh undang bahaya!
Jadi, salah satu cara untuk membiasakan diri dengan aktiviti memandikan anak adalah dengan berlatih terlebih dahulu. Paling menarik adalah, jika anda mempunyai kucing peliharaan di rumah, itu mungkin boleh dijadikan ‘model’ terbaik untuk berlatih mandikan bayi. Boleh cuba!

GUNA KUCING JADI MODEL NAK TUNJUK CARA MANDIKAN BAYI

Macam-macam cara yang anda boleh gunakan untuk mendemonstrasikan cara memandikan bayi. Paling kreatif sekali adalah seorang lelaki dan juga ayah dari Vietnam ini menggunakan kucing peliharaannya sebagai model demonstrasi tersebut. Dia menggunakan cara tersebut untuk mengajar anaknya yang bakal menimang cahaya mata dan dia juga akan menjadi seorang datuk. Comel!

Video yang meraih sebanyak 17 ribu perkongsian di laman Facebook ini memukau orang ramai bukan sahaja dari kelembutan teknik yang ditunjukkan oleh si ayah ini, malah telatah kucing peliharaan itu juga. Mana tidaknya, kucing tersebut hanya ikut sahaja apa yang dilakukan oleh tuannya tanpa lari. Bila dibaringkan, ikut sahaja telatahnya.

Bukan itu sahaja, ayah ini juga menerangkan cara-cara yang betul dari sebelum mandi, ketika mandi sehinggalah selesai proses mandikan bayi. Siap dibalut dan diselimutkan kucing tersebut seolah-olah bayi yang sebenar!

Buat anda yang membiasakan diri mandikan bayi khususnya untuk ibu bapa yang baru pertama kali bakal menimang cahaya, boleh juga guna cara ini ya!
Sumber: Vinh Quang Phạm